text:
Come, let's do something for Bhojpuri...
Started this discussion. Last reply by jitendra kumar thakur " dev " Sep 22. 2 Replies 12 Likes
भिखारी के नाटकन के फ़ेर एगो भिखारी चाहीं...इ आज नाटक देखत हम महसूस कईनी.. कलाकारो लोग कहता कि अब इ ओरा जाई..हमनी केहु तरह बचाव तानी जां..दिल्ली के दर्शक के मजा आईल लेकिन तनी सरियावल रहित त आउर निमन…Continue
Started this discussion. Last reply by नबीन भोजपुरिया ( NB ) Jun 3. 1 Reply 7 Likes
आरा जईसन भोजपुरी के मुख्य इलाका में आज तड़के ब्रह्मेश्वर मुखिया के गोली मार के हत्या हो गईल आ आश्चर्य बा कि भोजपुरिया समाज चुप बा. अरे कुछ बोली. इ हत्या से निमन संकेत नईखे मिलत. मरले केहु होखे, लेकिन…Continue
Started this discussion. Last reply by नबीन भोजपुरिया ( NB ) May 17. 3 Replies 7 Likes
भोजपुरी सिनेमा के वर्तमान दौर से जे भोजपुरी के तरक्की ला तनको सोचत होई ओकरा कष्ट होत होई. लेकिन का भोजपुरी फ़िल्म हमेशा से अईसने रहे. गंगा मईया तोहे पियरी चढ़ईबो से शानदार शुरुआत भईल रहे. ओकरा बाद…Continue
Started this discussion. Last reply by नबीन भोजपुरिया ( NB ) Apr 5. 15 Replies 16 Likes
भोजपुरी में कई गो कला बाड़ सन. एगो समाज के तौर पर ओह कला सभन के बारे में हमनी केतना जानतानी जां. एसे पहिले हम एह जगह पर लौंडा नाच के बारे में बात उठईनी. आज बिरहा के बारे में उठावतानी. बिरहा के बारे…Continue
Posted on June 2, 2012 at 1:11am 0 Comments 0 Likes
आरा जईसन भोजपुरी के मुख्य इलाका में आज तड़के ब्रह्मेश्वर मुखिया के गोली मार के हत्या हो गईल आ आश्चर्य बा कि भोजपुरिया समाज चुप बा. अरे कुछ बोली. इ हत्या से निमन संकेत नईखे मिलत. मरले केहु होखे, लेकिन जे तरहे दंगा फ़साद भईल ह आ हरिजन छात्रावास के बिना बात तोड़ फ़ोड़, उ का कहता.का हमनी अभियो एही तरिका से विरोध करेम जां. मुखिया कौनो देवता ना रहले..उ एगो खास दौर के उपज रहलें एहिसे अपना समाज के नायक मरले लेकिन उनका हत्या के बाद अब आगे का उत्पात होई एकर अंदेसा बा.
Posted on July 25, 2011 at 1:47am 0 Comments 2 Likes
दोपहर में अचानक एगो कार्यक्रम में पहूंच गईनी. वईसे कार्यक्रम के सूचना रहे लेकिन जाय के इरादा ना रहे बाकिर पहूंचनी. मौका रहे भिखारी ठाकुर राष्ट्रीय प्रतिष्ठान के तत्वाधान में आयोजित ‘भिखारी ठाकुर के सामाजिक चेतना’ विषय नाम्नी संगोष्ठी के. संगोष्ठी में बोले वाला महत्त्वपूर्ण वक्ता रहलें, संजीव(भिखारी ठाकुर के जीवनी सूत्रधार के लेखक), मैनेजर पांडे(हिन्दी आ भोजपुरी के प्रसिद्ध विद्वान), नित्यानंद तिवारी(हिन्दी आलोचक) आ महेन्द्र प्रताप सिंह(भोजपुरी रंगकर्मी) मनोज भावुक(कवि). एह वक्ता लोगन के हम…Continue
Posted on March 16, 2011 at 2:00am 1 Comment 0 Likes
कीरतन के तान उठ गईल रहे ‘छम छम बाजे मां के पांव पैजनिया’. व्यास के आवाज के पाछे पाछे कीरतनिया लोग संग देवे लागल.…
Posted on March 16, 2011 at 1:59am 0 Comments 0 Likes
कीरतन के तान उठ गईल रहे ‘छम छम बाजे मां के पांव पैजनिया’. व्यास के आवाज के पाछे पाछे कीरतनिया लोग संग देवे लागल.…
© 2012 Created by Admin.


c: text/html

text:
Come, let's do something for Bhojpuri...
Views: 166
वाह वाह मनोज भाई वाह वाह
क्रियेटिविटी त राउर कमाल के बा !
जबरदस्त देखवनी , जहवा नेताजी के कहनाम रहे
तुम मुझे खुन दो मै तुम्हे आजादी दुंगा
आ ई मोबाईल जुग मे लोग नम्बर मांगत बा आ नेटवर्क देत बा
बहुत खुब !
हा हा हा हा हा हा हा हा
जय हो जय हो !
माहटर साहेब के डर ब काहे की माहटर साहेब आपन काम बुझात बा पुरा कंफ्युजिया के करेनी हा हा हा हा हा हा
मनोज भाई बहुत खुब !
61 साल से उहे नारा बा आगे कब ले रही एकर कवनो आधार नईखे !
लेकिन नेताजी तबो उहे कहले आ आजुवो उहे !
बहुत बरियार कार्टुन बहुत बरियार !
जय भोजपुरी
ha ha ha ha ha ha
manoj bhai ekdam garda ba ho |
lagal rahi
jai bhojpuri
sanjay pandey
३० जनवरी के गाँधी जी के पुण्यतिथि ह. उनका के हार्दिक श्रद्धांजलि, आ कोटिशः नमन!
बापू एह देश खातिर बहुत कुछ कईलें. लेकिन उनकर सपना के जइसन भारत आज नईखे. देश में भ्रष्टाचार, घूसखोरी, बेईमानी, तंगहाली, बेकारी, ई सब समस्या लगातार बढ़त जाता. एकर कारण अपने देश के कुछ स्वार्थी लोग बाड़ें. भगवान ओकनी के सद्बुद्धि देस. ना त गाँधी जी के मुंह से निकलल अंतिम दुगो शब्द के अर्थ आज के दौर में कुछ औरी निकली.
आजकल नेटवर्क के समस्या कुछ बेसी झेले के पड़ता, ओह से शहीद दिवस पर ई कार्टून कुछ पहिले समर्पित कर तानी.
जय भोजपुरी
बहुत बरिआर बात कही देहनी एह चित्र के जरिये
बहुत बेजोड ! निःशब्द बानी हम !
bahut badhiya bhaiya
jetana bhi badai kail jav kam ba |
jai bhojpuri
sanjay pandey
© 2012 Created by Admin.

robotstxt: allowed

filter: keep


text:
Come, let's do something for Bhojpuri...
साप मिडिया फैक्टरी जी
हमार बात रउवा बाउर लागल एह खाति हमहु छमा प्रार्थी बानी बाकी हम जब रउरा प्रोफाएल प अईनी ह त देखनी ह की आजु से तीन साल पहिले राउर एजुगा स्वागत भईल रहे ( तब हम एह साईट प ना रहनी ) आ रउरा से एडमिन जी चिरौरी निहोरा कईले रहले की आपन नाव लिखी ।
http://www.jaibhojpuri.com/page/rules-1
उपरा वाला लिंक मे एह साईट के कुछ नियम बा आ हम उमेद करब की रउवा भी एह नियम के पालन करब !
एजुगा हमनी के भोजपुरी खाति जुटल बानी जा ना त सब केहु के जरी कुछ ना कुछ कम्पनी बा आ सब लोग लागी इहे करे त फेरु कईसे नीमन कहाई ।
तनि सोच के बताईब आ आपन नाव लिख देब त बडा नीमन लागी
जय भोजपुरी
आपन नाव धरी महाराज !
बाउर जनि मानब बाकि बुझाता की नुन तेल बेचे खाति एजुगा आईल बानी !
© 2012 Created by Admin.


text:
Come, let's do something for Bhojpuri...
214 members69 Comments 43 Likes
प्रणाम ,जय भोजपुरी
राउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,
रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.
ऐगो लिन्क दे रहल बनी सहायता, खातीर ऐह के पढ लेब
http://www.jaibhojpuri.com/page/rules-1
त जय भोजपुरी परिवार में आपन थोडा सा बहुमूल्य समय दे के ..
आई ,भोजपुरी खातिर कुछ कइल जाव..
जय भोजपुरी
© 2012 Created by Admin.


text:
Come, let's do something for Bhojpuri...
Started this discussion. Last reply by नबीन भोजपुरिया ( NB ) Jul 16. 1 Reply 10 Likes
हमनी के संस्कृति में मानल जाला जे जड़ वास्तु में भी चेतना बा. एही से हमनी के घर के हरेक सामान के सम्मान करे के बतावल जाला. झाड़ू में लात ना लागे के चाहीं. सिलवट - लोढ़ा, जयींता, खाना पकावे के बर्तन,…Continue
आशुतोष भाई प्रणाम आ जय भोजपुरी
जनमदिन के बहुत बहुत बधाई आ शुभकामना बडुवे ! उपर वाला से प्रार्थना बा की राउर सोच राउर विश्वास अउरी मजबुत होखे आ रउवा भोजपुरी फिल्म गीत संगीत के क्षेत्र मे नीमन से नीमन संगीत प्रस्तुत करी जवना से भोजपुरी के नाव दुनिया मे एगो जबरदस्त अँदाज मे होखे , ई प्रार्थना उपर वाला से एहि से मांगल गईल बा काहे की रउवा भीतर उ चीझु बा उ क्षमता बा !
भगवान रवुआ के हरमेशा कुशल राखसु आ राउर हर डेग रउवा खातिर सफलता ले के आवे !
एक हाली फेरु से खईंची भर के बधाई आ खांच भरि के शुभकामना बा !
जय भोजपुरी
आशुतोष भाई प्रणाम आ जय भोजपुरी
बहुत खुशी भईल रउवा के जय भोजपुरी पे देख के , आ हम राउर स्वागत करत बानी जय भोजपुरी परिवार के ओर से ।
हमरा ई बिश्वास बा की राउर अनुभव से भरल सोच से हमनी के कुछ सीखे कुछ जाने के मिली । आ रउवा अपना अनुभव के हमनी संगे फोरम , ब्लाग , चैट आ कई गो ग्रुप के जरिये साझा करब ।
राउर एक हाली फेरु से स्वागत बा ।
जय भोजपुरी
© 2012 Created by Admin.


text:
Come, let's do something for Bhojpuri...
भाई लोग सब केहू के नमस्कार,
आब देवनागरी लिखल भइल बहुत आसन,बस एक क्लिक में देवनागरी लिखाई सुरु....
आब सीधा ब्लॉग देवनागरी में लिखी लोग,कही भी कौनो वेबसाइट पर बहुत आसानी से/
रौवा लोग रोमन में लिखें ता इ ओकरा के अपने आप देवनागरी में बदल दी ,हा तनी सब्द एने ओने होई ता ओकरा के सुधरल जा सकेला/अगर रौवा लोग के लगे ब्रोड बंद होई ता बहुत जल्दी लिखाजयी/
बस रौवा लोग एकरा से लिखे के शुरू करी लोग सब समझ में आजाई/
हिय लिंक हम दे तनी एह क्लिक करी लोग ओकरा बाद जे तरह से उहा बतावल गइल बा करते जाई लोग/
एह सुविधा निचे लिखल सब ब्राउजर पर उपलब्ध बा/
लेकिन हमरा हिसाब से गूगल क्रोमे में इ सब से अच्छा काम करेला
ता आब रौवा लोग केतना पढेम, लगायी इहा जोरदार चटका
Steps for Internet Explorer users.
Steps for Firefox users.
Steps for Chrome users.
Steps for Safari users.
एकरा के इस्तेमाल कैला के बाद अगर कौनो नया ट्रिक के पता चले ता आपण राइ जरुर लिखें लोग
हम इ ता नैखी जानत की एकर उपयोग केतना मेंबर लोग करेला लेकिन इतना जरुर जनातानी की इ बहुत काम के चीज़ बा/
Views: 207
bahut bahut dhanyawad rinku ji ,
baki link dekhla ke baad aur aashirwad deb jai pahile dekh aai .........:-)
हम ता ज्यादा टेक्नीकल ना हई लेकिन बहुत दिन तक हम हें साईट के परयोग करत रहनी हटे आ एह के रउवा बिना नेट से जोड़ के भी लिख सकेनी |
आफ लाइन रही के रउवा लिख ली ( आ लिखला के बाद वर्ड फाइल में वोह लिखलका के चिपका के राखी )आ फेरी जब आनलाइन होत बानी ता ओजुगा से ले के एह कॉपी (नक़ल)कई के एह के जय भोजपुरी में चिपका दी |
http://uninagari.kaulonline.com/
बस एह साईट के जब रउवा खोलब ता ऊपर बाये लेंगे वाला कोना फाइल वाला आप्शन आई बस ओजुगा से पेज के सभ कई ले बे के बाटे |
आ वोह पेज के जब आप सेभ करब ता दू गो फाइल सेभ होई
१- .htm होई (अंत में लिखल रही )
२- files होई ( अंत में )
ता बस पहिलका के हमेशा खोली वोह में टाइप राईटर रही वोह हिसाब से लिखत जाई आ आफ लाइन आन लाइन दुनो घरी मजा ली |
लिखत रही भोजपुरी पढ़त रही भोजपुरी आ मजा ली भोजपुरी में
बस निहोरा बाटे की कहत रही जय भोजपुरी
© 2012 Created by Admin.


text:
Come, let's do something for Bhojpuri...
22 members Latest Activity: Jul 9 This group is for Bhojpuri speaking people living in Canada.
141 members Latest Activity: Jul 3 आपन बिहार ग्रुप बिहार में होखे वाला हर गतिवबिधि के जानकारी के खातिर बनावल बा ,
214 members Latest Activity: Nov 14 बिहार के बाहर रहे वाला लोग जे खास कर पूर्वी उत्तर प्रदेश में रहेला ओकरा के पुरबिया कहल जाला और पुरबिया बाहुल्य जिला के उत्तर प्रदेश में पूर्वांचल के…
237 members Latest Activity: on Monday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
36 members
Latest Activity: Mar 10
आई फगुआ के आनन्द लिहल जाउ जय भोजपुरी परिवर के संगे ! गांवे ना गईनी ज त का कम से कम वर्चुअल फगुआ त होईये सकेला !
आई फगुआ के आनन्द लिहल जाउ जय भोजपुरी परिवर के संगे !
गांवे ना गईनी ज त का कम से कम वर्चुअल फगुआ त होईये सकेला !
181 members
Latest Activity: 20 hours ago
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
191 members Latest Activity: Aug 7 अगर रउवा के कवनो नया जानकारी चाही भा रउवा लगे कवनो नया जानकारी बा त एजुगा पुछी भा हमनी संगे साझा करी ।
87 members Latest Activity: Aug 13 आई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के…
© 2012 Created by Admin.


text:
रहल बात मायावती के, त उनका काम से बेसी भरोसा अपना जति-धर्म के समीकरणन पर रहे। आखिर प्रदेश के जनता अइसन नेता के कइसे चुनो, जेकरा राज में आम आदमी त भूखा मरत रहे, लेकिन उनका निर्जीव मूर्तियन के सुरक्षा के चिंता सतावत रहे। प्रजातंत्र जनता के चुनल प्रतिनिधि लोगन द्वारा चलावल जाला, त फेर आखिर ओह नेता के मुख्यमंत्री कइसे चुनल जाव, जे आम जनता से मिलला का जगह हर उदघाटन अउर काम अपना मुख्यमंत्री आवास में बइठ के निपटावत होखे? चुनाव से ठीक पहिले "ब्राह्मण शंख बजायेगा, हाथी दिल्ली जायेगा" जइसन नारा बुलंद करे वाली मायावती खातिर उत्तर प्रदेश के ई झटका काफी कुछ सिखा गइल।
वइसे एह फैसला के सबसे बेसी फायदा जेकरा मिलल बा, ओह समाजवादी पार्टी खातिर भी ई परिणाम काफी हद तक चौंकाये वाला बा। तमाम एक्जिट पोल अउर चुनावी पंडित लोग सपा के 150-160 सीट मिलला के घोषणा कइले रहे, लेकिन प्रदेश के जनता शायद विधायकन के पाला बदले के आदत से तंग आ चुकल रहे, अउर एक पार्टी के पूर्ण बहुमत दिहल चाहत रहे। मुलायम सिंह के समाजवादी पार्टी के डीपी यादव सरीखा लोगन के दूर राखे के ई इनाम मिलल, जवना से जनता में ई संदेश गइल कि समाजवादी पार्टी गुंडागर्दी से खुद के दूर राखी।
सही मायना में कहल जाव, त ई जीत मुलायम सिंह से बेसी अखिलेश के हवे, जिनका रुप में जनता एगो अइसन व्यक्ति के चुनले बिया, जे निर्विवाद बा, जेकरा पर कम से कम अभी ले कवनो गंभीर आरोप नइखे लागल। एक ओर जहां ई जीत समाजवादी पार्टी खातिर एगो नया दौर के शुरुआत बाटे, ओहिजे दोसरा ओर ओह लोगन पर जनता के अपेक्षा पर खरा उतरे के चुनौती भी बाटे। अगर समाजवादी पार्टी 2014 के लोकसभा चुनाव से पहिले अपना आप के साबित कर पावल त एह देश में तीसरा मोर्चा पुनर्जीवित हो सकेला, ना त फेर अगिला कई सालन ले ऊ लोग हाशिया पर चल जाई।
वइसे त पिछला बीस सालन में उत्तर प्रदेश में कांग्रेस के कवनो खास पहिचान नइखे रह गइल, लेकिन रायबरेली अउर अमेठी जइसन कांग्रेस के गढ मानल जाये वाली सीटन पर कांग्रेस के हार यूपीए सरकार खातिर एगो खतरा के घंटी हवे। अगर अबो ई सरकार ना चेतल, अउर घोटाला के परछाई से बहरी निकल के महंगाई अउर भ्रष्ट्राचार पर लगाम ना लगवलस, त फेर 2014 के लोकसभा चुनाव के राह आसान नइखे लउकत। भाजपा, बसपा अउर अन्य पार्टियन खातिर भी ई एगो सीखे के समय बा, ओह लोगन के बुझे के चाहीं कि जनता के बड-बड वादा से ना, जाति-धर्म के समीकरणन से ना, बल्कि ओह मुद्दा से सरोकार बा, जे ओकरा से सिधे जुटल बाटे।
आजादी के पैंसठ बरिस बाद भी देश के सबसे बडहन, अउर देश के राजनीति में आपन खास दर्जा राखे वाला एह राज्य में अगर आजो रोटी, कपडा, मकान अउर बेरोजगारी जइसन मुद्दा हावी बा, त एकरा खातिर हर ऊ पार्टी जिम्मेदार बिया जे कबो ना कबो उत्तर प्रदेश में, अउर एह देश में राज कइले बिया। राजनीति के एह हमाम में हर केहु नंगा बा, अउर जनता एक के बाद दोसरा में विकल्प तलाश रहल बिया। चुनाव जीत के आइल विधायकन के ई समझे के चाहीं कि प्रदेश के जनता बहुत उम्मेद का संगे ओह लोगन के जितवले बिया, कोशिश होखे के चाहीं कि निर्जीव मूर्तियन का जगह पर जीयत-जागत इंसानन पर सियासत होखे, लोगन के जीवन-स्तर सुधारे के कोशिश होखे, कुछ अइसन होखे, जवन उत्तर प्रदेश के अगर 'उत्तम प्रदेश' ना, त कम से कम 'बेहतर प्रदेश' बना सको।


text:
एही हमला में गोलियन के शिकार भइल एक व्यक्ति के रिश्तेदार साठ वर्षीय मुहम्मद हनीफ पीर मुहम्मद के कहनाम बा कि कसाब के बिना कवनो दया के फांसी पर लटका दिहल जाये के चाहीं। अइसन खुन के प्यासा आतंकवादी का संगे कवनो रहम करे के जरुरत नइखे, अइसने कुछ लोगन का वजह से आज दुनिया भर में मुस्लिम लोग के शक के निगाह से देखल जाला, लेकिन ओह लोगन के इहो नइखे पता कि एगो आतंकवादी के कवनो धर्म ना होला, आ इस्लाम में कवनो निर्दोष के जान लेवे के इजाजत नइखे।
जी हाँ, देश पर भइल सबसे बड़हन आतंकी हमला खातिर जिम्मेदार आतंकी अजमल आमिर कसाब के किस्मत के फैसला 17 महीना के लमहर इंतजार के बाद आज हो जाई। शायद कवनो चमत्कार भी ओकरा के आज फांसी के सजा से ना बचा पाव, लेकिन ई कहल मुश्किल बा कि ऊ फांसी पर कब लटकी। यदि ऊ मृत्युदंड के सजा के खिलाफ अपील नाहियो करी, तबो एह सजा के पुष्टि बांबे हाईकोर्ट से होई। हाईकोर्ट के फैसला के बाद ओकर खेल खत्म हो सकेला, लेकिन अगर ऊ हाईकोर्ट अउर फेर सुप्रीम कोर्ट के दरवाजा खटखटाये के फैसला करी, अउर सजा अपरिवर्तित रहला के सूरत में राष्ट्रपति के पास दया याचिका दाखिल करी, त फेर ऊ ओही कतार में खड़ा हो सकेला, जवना में संसद पर हमला के आरोपी अफजल खड़ा बाटे, अउर ओह कतार में ओकर अफजल के नंबर 27वां बाटे।
अगर कसाब के एह कतार में शामिल कइल गइल, त फेर ओकरा पर भारत सरकार के करोड़न रुपया खर्च करे के पडी। कसाब के सुरक्षित राखे खातिर अब ले 31 करोड़ से ज्यादा खर्च कइल जा चुकल बाटे, यानी रोजाना करीब 8.5 लाख रुपया। मुंबई के आर्थर रोड के जवना जेल में ओकरा के राखल गइल बा, ओहिजा ओकरा सुरक्षा खातिर एगो विशेष अंडा सेल बनावल गइल बाटे, जेकरा बनाये में 5.2 करोड़ लागल रहे। ई सेल एतना सुरक्षित बा कि यदि विस्फोटकन से लदल ट्रक भी एह से लड़ा दिहल जाई, त एह सेल के कवनो नुकसान ना होई। एकरा अलावा ओकरा के लाये आ ले जाये खातिर छह करोड़ रुपया के लागत से एगो विशेष बुलेटप्रूफ वाहन के आयात कइल गइल। ओकरा पैरवी करे वाला वकील के हर पेशी पर 2,500 रुपया दिहल गइल, आ भारत-तिब्बत सीमा पुलिस के लगभग 200 जवान 24 घंटा ओकरा सुरक्षा में लाग रहेले सन, ओह लोगन के खर्चा अलग से बा। एतने ना, मुंबई के जेजे अस्पताल में एक करोड़ के लागत से ओकरा खातिर दूगो विशेष सेल बनावल गइल बाटे, ताकि इलाज खातिर ओकरा के ओहिजा राखल जा सको।
वइसे विधि विशेषज्ञन के मानना बा कि कसाब को मौत के सजा ही सुनावल जाई, लेकिन एकरा संगे-संगे ऊ लोग इहो मानता कि फैसला के खिलाफ अपील पर ओकर फांसी के सजा लटक सकेला। इकर कारण ऊ धीमी प्रक्रिया हवे, जेकरा तहत फांसी के सजा पा चुकल लोगन के दया याचिका का निपटारा नइखे हो पावत। संसद पर भइल हमले के आरोपी अफजल के 2004 में मौत के सजा सुनावल गइल रहे, लेकि ओकर दया याचिका अभी भी गृह मंत्रालय में लंबित बाटे। कुल लंबित 28 दया याचिका में ओकर नंबर 27वां बा, अउर अभी तक अइसन कवनो उम्मेद नइखे कि एह कतार के तोड़ के केहू के पहिले निपटारा कइ दिहल जाव।
अगर हमनी के सरकार खाली मुस्लिम तुष्टीकरण का नीति के तहत 6 साल बाद भी अफजल गुरु के सजा नइखे दे पावत, त फेर का फायदा बा एतना ड्रामा आ ताम झाम के। अगर सरकार सजा नइखे दे सकत, त फेर ऊ कवन मुँह देखाई मेजर उन्नीकृष्णन अउर हवालदार गजेन्द्र सिंह के परिवार के, जवन कि एह हमला में जान गंववले रहे लोग। का हेमंत करकरे, अशोक काम्टे अउर विजय सालस्कर के कुर्बानी व्यर्थ हो जाई? का एह आतंकियन के बचा के सरकार शहीद हेड कांस्टेबल तुकाराम के शहादत पर पानी फेर दी, जेकि कसाब के एके-47 के नली पकड लेले रहलन, आ लगातार उनका बदन में गोली धंसत गइल, लेकिन ऊ तब ले ओकरा के ना छोडलन, जब ले बाकी के पुलिस वाला कसाब के पकड ना लिहले सन। एह से पहिले कि ई कुल्ह शहीदन के परिवार के न्यायपालिका से विश्वास उठ जाव, एह से पहिले कि सेना के मनोबल पर एकर असर पडो, सरकार के चाहीं कि एह कुल्ह दया याचिका पर कुंडली मार के बइठला के जगह, ओकर त्वरित निस्पादन के व्यवस्था कइल जाव।
अपना एगो पुरान आलेख में हम एगो सवाल उठवले रहनी, जवन कि आज दोबारा उठावल चाहेब। हमार ई सवाल एह देश के प्रधानमंत्री से बा, आ ई सवाल खाली हमहीं ना, बल्कि एह देश के करोडों लोग पुछल चाहता – "का हमनी का टैक्स एही खातिर देवेनी जा, कि ओह पइसा से राज ठाकरे जइसन देशद्रोही के Z-plus सुरक्षा दीहल जा सको? आ ओही पइसा से अफजल गुरु आ कसाब जइसन आतंकवादी के अपना जेल में रख के सालों-साल खियावल जाव?" देश जबाब चाहता प्रधानमंत्री जी !!!


text:
Come, let's do something for Bhojpuri...
Views: 72
आशुतोष भाई प्रनाम आ जय भोजपुरी
जबरजस्त आगाज कईनी महाराज , बेजोड लिखनी , भाव से भरल आ मन के बेचैन करे वाला गीत जवन बेचैनी पंजवार जाये खाति बिआ ।
ललकार रचना , जबरजस्त !
चले चले चले के पंजवार !
जय भोजपुरी
प्रणाम भाई जी ,
आशुतोष भाई प्रनाम
जय भोजपुरी
खींच के आकाश धरती पर झुकावे के बा, आपन माई के हक़ अब दिवावे के बा I
गूंजे चारो दिशा अईसन आवाज उठावे के बा, पत्थर के तोड़ के अब पानी बनावे के बा II
जय भोजपुरी
जय हो ........
सुजनी, एह लेखा त.............?
जुटान भईला पर कईसन होई .........
जय हो .........
राउर ललकार संवसे भोजपुरिया समाज खातिर प्राणवायु के काम करी ।
जय भोजपुरी
भोजपुरिया आन, बान आ सान से भरल बबुआ आसुतोस रंजन ही के कविता पढ़ के मन गदगद हो गइल। दीढ़ संकल्प आ साधना के सामने भगवानो के झुके के पर जाला तऽ संसद आ संविधान के का औकात बा कि ऊ भोजपुरिया अभियान के रोक ली।
पत्थर के पानी आ रोड़ा के धूर बनावे के ताकत भोजपुरिये माटी से आवेला। अपरी भोजपुरी स्वाभिमान सम्मेलन के अवसर पर पंजीआरे में सब आँइट-गोइट बतिआवे वाला लोगन के पँजीआ के हरदी तेल बोलवा देवे के बा।
भोजपुरी संकल्प इहे बा डेग न अब पाछे जाई।
संविधान में पूजल जइहें जाके भोजपुरी माई।।
जय भोजपुरी, जय भोजपुरिया।
आशुतोष भईया प्रनाम,
बवाल..., एकदम बवाल बावे ई ललकार। गजब कईले बानी रउआ त...। एही त जोश भरत रहला के काम बावे। मंजील जरूर भेंटाई एक दिन अउर “ऊ” त सुनबे करीहे...। सुनीहे ना त जईंहे कहाँ?
जय भोजपुरी
Comment
© 2012 Created by Admin.


text:
Come, let's do something for Bhojpuri...
सब भाई बंधू लोग के पियूष तिवारी के प्रणाम बा.....
Views: 165
पीयुष जी प्रनाम आ जय भोजपुरी
मैथिली नेपाली आ उपरा के बकियवा 20 भाषा वाला लोग जब आपस मे भेटाला मिलेला त अपने भाषावा मे बतियावेला बाकि जब भोजपुरिया लो आपस मे भेटाला मिलेला त भोजपुरी छोड के मय भाषा मे बतियावेला ।
ई सबसे बडहन कारन बा । जवना भाषा के अपना घर मे पुछताछ ना रही जे अपना माई के आदर ना करी ओकर पुछ भा ओकर आदर दोसर काहे आ कईसे करी ?
जय भोजपुरी
ई बतिया रुआ एकदम सही कहनी ऐ भाई जी.... हम ता कई बार लोग से सुन चुकल बनी जब हम भोजपुरी में बात करीले घर से चाहे केहू भाई बंधू से मिलला पर कि काहे ई भाषा बोल तार.... हमर जवाब रहेला कि हम जब बोले के सिखत रही ता हमरा के पाहिले भोजपुरी के बोलल सिखवाल गइल ता हम काहे न बोली तब कहीं जा के लोगवा के मुड़ी शर्म से झुकेला...... अरे नाज बा जी हमरा के हम भोजपुरिया प्रदेश के एगो भोजपुरिया हई......
सबसे बड़ कारण ईहे बा जवन नवीन भईया बतबले बानी...
दुसर ऎगो करन जवन हमरा लौउकत बा उ हs ईतिहास मे कैईल गलती जब हम्नी के हिन्दी खतीर आपन कैथी लिपी के छोड़ देहनी जा आ देव्नागरी के भोजपुरी लिखाय लागग उ हमरा समझ से बहुत बड़ गलती रहे जेकर नतीजा ब कि लोग भोजपुरी के येगो बोली कह के नीकल जाला ..
जय भोजपुरी
sahmat baani ji ham hun
पियूष जी प्रणाम,
piyush ji jai bhojpuri a parnam |
navin bhai bahut sahi kahat bade|
bhojpuri ke aathavi anushuche me jagah na milal
ta ekar jimmedar hamani bani ja |
kahe se ki hamani bhojpuri se jada hindi bha dosar bhasha
me byavahar kareni san|jabale hamani na sudharab table ehe haal rahi |
jai bhojpuri |
शशि भाई, आशुतोष भाई और संजय भाई प्रणाम और जय भोजपुरी,.....
piush ji pranam navin ji ke bichar se hamahu sahmat bani
पियूष जी एकर सोझ जवाब त ई बा कि भोजपुरिया लोग के अपना भाषा से प्रेम नइखे। भोजपुरी के बढि़या लेखक लोग हिन्दी में लिखेला ना कि भोजपुरी में। रउआ नागार्जुन के टक्कर के एगो नाम बता देहीं जे यात्री नाम से मैथिली में शानदार रचना करत रहीं। जेह दिन हमनी के आपसी राजनीति छोड़ के भोजपुरी के हित में सोचे लागब जा ओह दिन एह भाषा के वाजिब हक एकरा के मिल जाई।
नविन जि के बात से हम सहमत बानि कुछ लोग आपस मे भोजपुरी बोले मे
सर्माला और जे भोजपुरी खातिर थोड कर भि देला उ भोजपुरी के
देवता बने लागे ला जैसे राजनितिक से जुड्ल आदमी कुछ भोजपुरी गायक
और सिनेमा बनाये वाला
चुछ सीनेमा के हिरो आ चुछ भोजपुरी गाना गावे वला जेकरा के
खालि भोजपुरि समाज ना बल्कि पुरा हिन्दुश्तान जानत बाटे
ई लोग के भोजपुरी के मान सम्मान के बारे मे ओकरा के कैसे अधिकार
दिलावल जय ओकरा उपर ना बात करिहे उ त बश दिखावे लागे ले कि हम हैई भोजपुरीय हिरो मने कि जनावे लगे ल लो कि
भोजपुरी हमरा से जियत बिया त कैसे भोजपुरी आठ्वी अनुसुची मे
आई लोगन के बतावे के परि कि भोजपुरी भोजपुरिया से नैखे जियत बोल कि भोजपुरीया भोजपुरी से जियत बा
त ज्यादा सोचला से निक बा कि मिल के कुछ कैल जव
आइ भोजपुरी खातिर कुछ कैल जाव
जय भोजपुरी
Maithali ke pichhe kahe paral wara uho apne sarir ke ang wate.
Tohar bhash naikhe ta kehu ke ta jarur ba....
pl Mr Twari dont tag this type of massege.
© 2012 Created by Admin.


text:
Come, let's do something for Bhojpuri...
अस्पतालन के उजडल छपर, टूटल छानी बा
टुटहा कल,भखड़ल ईनार के मटईल पानी बा !!
भायं भायं करत सुनसान रस्ता बा
पाठशाला के हालत बहुते खस्ता बा !!
चौउपाल पर अब गाय गोरु के डेरा बा
हक हिस्सा खातिर भाई भाई में दुश्मनी बा
नात रिश्तेदारी कहे के रह गईल तनी मनी बा !!
पहिले जे सुनात रहे कजरी ,चईता ,बिरहा ठाँव ठाँव
अब चमेली बाई और हलकट जवानी के सोर बा गाँव गाँव !!
किसानन के उपज के कमाई से बेसी घाटा बा
कवनो अनचीन्ह से केहू ना पूछे नांव गाँव
बेटा सहर गईल बा पावे वेतन भत्ता
Views: 76
जय भोजपुरी आ प्रणाम बहिन ........
केतना साँच बात रउवा लिखनी .........कौनो जवाब नईखे ..
बहुत सुन्दर चित्रण गाव से पलायन के ......
बहिन प्रनाम आ जय भोजपुरी
सांच आ एक दम साफ । माने इहे हाल बा गांव एक दम इहे हाल बा ।
सोचे के बात बा , लोग खलिहा लगी से पानी पिआवत बा , मुसीबत के जरि सोरि असल मे शहर आ शहरीपन के हर चीझ प कब्जा करे वाला ( सोच दिमाग से तन मन ले ) भाव सब केहु के मन डगमगावत बा ।
राउर कविता मय चीझु देखा रहल बा खेती बारी से ले के दरकत टुटत भुरकुस होत समाज के ।
बेजोड रचना !
सरोज जी प्रनाम,
शायद एगो दुखात नस प राउआ हाथ रख देहले बानी। कुछु कहल बहुत कठीन बावे अउर समझ मे भी नईंखे आवत कि आखीर कही का? अभी कुछ दिन पहिले ही, टटके, ऊत्तर बिहार के कुछ जिलन के गाँव-गाँव मे अपना एगो पत्रकार संघतीया के संगे घुमे के मौका मिलल हवे। साँच पुछी त बुहत तबाही बा ओने...। मन उछीट जात बावे ऊ दशा देख के, अउर आदमी अपना आगा एगो अजीब अंधकार के महसुस करे लागत बावे।
ऐह कविता मे झलकत बावे ऊ सभ कुछ जवन अपना आँखी से देख के आईल बा आदमी। बाकीर...।
सरोज जी, प्रणाम आ जय भोजपुरी,
वाकई, दिल के झकझोर देवे वाला अउर बहुत कुछ सोचे खातिर मजबूर करे वाला सवाल पर राउर ई सटीक विश्लेषण हमनी के सरकार, सामाजिक संस्था अउर हर ओह व्यक्ति पर सवाल उठा रहल बाटे, जेकरा एह हालात के बदले के जिम्मेदारी मिलल बाटे।
Comment
© 2012 Created by Admin.


text:
Come, let's do something for Bhojpuri...
सब केहु के प्रणाम आ जय भोजपुरी,
रउआ लोगन के सुचित कइल चाह तानी कि कुछ अपरिहार्य कारणवश जय भोजपुरी डॉट कॉम अगिला कुछ दिन ले संभवत: आंशिक/पुर्ण रुप से बंद रह सकेला। हमनी का अपना ओर से हर संभव प्रयास कइ रहल बानी, ताकि एह समस्या के टालल जा सके, लेकिन अब ले कवनो उपाय नइखे लउकत। चूंकि रउआ भी जय भोजपुरी परिवार के एगो महत्वपुर्ण सदस्य हईं, ओह से ई जानकारी रउआ के दिहल जा रहल बाटे।
संकट के एह घडी में राउर साथ हमनी खातिर महत्वपुर्ण बा, अउर हमनी के आशा बा कि बहुत जल्दिये सारा समस्या के निदान होई, अउर ई साइट एगो नया कलेवर में रउआ लोगिन के सामने आई।
राउरे आपन,
एडमिन
Views: 140
एडमिन जी प्रनाम आ जय भोजपुरी
संकट के एह घडी मे हम रउरा संगे बानी , नीमन बाउर सब जिनगी मे देखे के मिलेला आ ओह से निपटे खाति मय आदमी के संगे चले के परेला आ हम इहे बिनवत बानी की जल्दिये ई संकट के घरी टरि जाई ।
आ एह साईट के नया कलेवर मे देखे के इंतेजार रही ।
जय भोजपुरी
edmin ji parnam aa jai bhojpuri |
kavano bhi samasya hoi ta hamani raua ke sath bani|
jai bhojpuri .com hamara ke bahut kuch sikhavale ba
bahut kuch milal ehija se hamara |ta ham harmesha raua
sath bani aa bagwan se prarthana ba bahut jald niman fir milo |
jai bhojpuri jiya bhojpura |
raur apan sanjay pandey
एडमिन जी प्रणाम ,
प्रणाम जय भोजपुरी,
जान के बहुत दुःख भैइल,सुख दुःख त आवत जात रहेला आ हर समस्या के समाधान भी होखेला ,
जैसे की राजीव भईया कहनी ह .३ दिसम्बर के कार्यक्रम के बाद एह विषय पे चर्चा कैल जाव ओहिजे से निष्कर्ष तक चन्हुपल जाई !
संकट के एह घडी मे हम परिवार के संगे बानी
जय भोजपुरी
एडमिन जी प्रनाम,
गरहण त सूरूज भगवान पर भी कुछ देर तक ले लाग जाला...।
ऐह संकट के घडी मे हम रउआ संगे हमेशा ठार बानी। विश्वास करी ऐह संकट से हमनी जरूर पार पाऐम सन।
जय भोजपुरी
एडमिन जी प्रणाम ,
परिवार के एगो बेटा अपना रहते आपन घर ढहे ना देला । एह घर में हंसे खेले बोलेवाला हजारन गो संतानन के रहते एह घर पर कवनो संकट नैखे आ सकत । अगर आइबो करी त टिक नैखे सकत । संकट के एह घडी में हम रौवा साथे बानी । निश्चित रूप से ई समस्या हमनी के इच्छशक्ति आ एकजुटता के सामने ना टिकी ।
जय भोजपुरी
jai bhojpuri aa pranaam ADMIN jee ..............
.
kuchh bujhaat nayikhe ki eh blog par kaa likhi ..............
bhagwaan se ihe prarthnaa baa ki ........jawan bhi musibat hokho ....tar jaao ..........
aa jawan maksad leke chalatani .....oh me kaamyaab hokhi .... ..........
.
.
jai bhojpuri ..........
Comment
© 2012 Created by Admin.


text:
महात्मा गान्धी
मोहनदास करमचन्द गांधी (गुजराती: મોહનદાસ કરમચંદ ગાંધી, (2 अक्टुबर 1869 से 30 जनवरी 1948) इहाँ के महात्मा गांधी नाम से भी जानल जायेनी। भारत देश के स्वतन्त्र करावे में इहाँ के बहुत बड़ योगदान रहल। जब सारा दुनिया आपस मे युद्ध कर कर के मरत रहल तब बापु दुनिया के सत्य आ अहिंसा के रस्ता पर चले के प्रेरित करत रहनी आ बर्बादि के कगार पर खड़ भईल दुनिया के बतईनी कि मार-काट से कुछो हासिल ना होइ। प्रेम के मर्म के मतलब दुनियावालन के बता गईनी।
भारत देश त इनकर ऋणी रहबे करी। उहाँ गुलामी,जाति आ गरीबी के कुचक्र में फँसल भारत के पिता बन के उद्धार कईनी।


text:
Come, let's do something for Bhojpuri...
प्रणाम आ जय भोजपुरी
वईसे त बिआह खातिर कुल्हि कई गो गीत बा लेकिन कुछ अईसनो गीत बाडी स जवन सामान्य नईखी स , जवन एह घरी त एकदमे नईखे गवात ।
चुकि भोजपुरिया समाज हमेशा से गीत संगीत प्रधान रहल बा एह से भोजपुरी मे रवुआ सभे के हर तरह के हर जगह खातिर नीमन बाउर खातिर गीत मिली ।
कोशिश बा की कुछ ओइसने गीतन के एजुगा लिखल जाउ ।
धन्यवाद आ जय भोजपुरी
Views: 214
ई गीत बा वोह घरी के जब बिआह तई हो गईल बा , आ दुल्हा मालिन किहा जात बाडे " मउर " बनवावे खातिर , अपना बिआह के मउर बनवावे खातिर । ( जेकर बिआह भईल होई ओकरा त मउर मालुमे होई जेकर नईखे भईल ओकरा मालुम चली जाई , केहु ना केहु बता दी ) त देखी कईसे संवाद होत बा , गीतमय संवाद !
माहहि , बाट मालिनि कुँइया रे खनावेली
कुँइया के पीयर माटी ए ।
ताहि उपर मालिनि केवडा लगावेली
केवडा के सीतल बतास ए ॥
मलिया जे सुतेले घर घबराह
मालिनि सुतेली फुलवारी ए ॥
धावल धुपल अईले कवन दुल्हा
ठाढ भईले केवडा के छाह ए ॥
मलिया जे पईठेला मालिनि जगावेला
उठु मालिनि भईल भिंसार ए ॥
मुँहवा उघारि जब देखले मलिनिया
दुअरा कवन दुल्हा ठाढ ए ॥
किया तोरा बाबु जे काज परोजन
किया तोरा भईया के बिआह ए ॥
नाही मोरा मालिनि काज परोजन
नाही मोरा भईया के बिआह ए ॥
आपना बाबाजी के हमही दुलरुआ
हमरी लगनिया अगुताई ए ॥
मोर आजु बात सुनु कवन मलिनिया
नीमन मउरिया देहु गुँथ ए ॥
नीमन ही नीमन जनि करु बाबु
नीमन मउरिया कईसन होई ए ॥
अवढी पवढी गुथिहे ए मालिन
दवना मरुबाबा चारो चिडिया जोडा हंस ए ॥
अईसान मउरिया उडेह ए मालिनि
मउर देख रहस लोभाई ए ॥
माहहि - बीच मे , मध्य , बतास - बात , हवा ( जगह के हिसाब से एकर पर्योग होला ) , अवढी - किनारे पे , आरी कगरी , दवना -फेंड, गांछी , उरेह - उकेरना , चित्रित करना ।
अमितेस जी के पोस्ट कईल ई बिआह के गीत ( ब्लाग मे पोस्ट बा ) , एजुगा सुची मे राखे खातिर , संकलन खातिर पोस्ट कईल जात बा ।
सेनुरा बरन हम सुन्दर हो बाबा, इंगुरा बरन चटकार हो
मोतिया बरन बर खोजिहा हो बाबा, तब होइ हमरा बियाह हो
ताल सुखीय गईले पोखरा सुखीय गईले, इनरा परे हाहाकार हो
बेटी के बाबुजी के दलकी समा गईले कईसे में होईहे बियाह हो
जाई ना बाबा अवधपुर नगरिया राजा दशरथ के दुआर हो
राजा दशरथ के चार बेटवा, चारु सं बाड़े कुंवार हो
चार भईया में सुन्दर बर सांवर उनके के तिलक चढ़ाव हो
ताल भरीय गईले पोखरा भरीये गईले इनरा पर परे झझकार हो
बेटी के बाबुजी के खुसिया समा गईल, अब होईहे धर्म बियाह हो.
भोजपूरी समाज में सारा रीत रिवाज ला गीत बाड़ी सन. बियाह एगो बड़ मौका होला. एही समय ला इ गीत बा. कौनो गीत एहींगा ना होखे और जनम परंपरा में होला आ ओकरा के समाज में पोसल जाला. इ गीत हमर माता जी श्रीमति रीता मिश्र जी के डायरी से निकालल बा. ए गीत में हमनी के समाज के हाल भी व्यक्त बा.
ब्लाग के लिंक - http://www.jaibhojpuri.com/profiles/blogs/3634233:BlogPost:206965
अमितेस जी के धन्यवाद !
जय भोजपुरी
सरोज बहिन के पोस्ट कईल ई गीत
हमनी में बियाह के कुछ दिन पाहिले जब से लइकी के सगुन उठेला तब से गीत गाइल सुरु हो जला ओमे के एगो गीत याद अवता जोन इहा पोस्ट करतानी......
काचे अनारो का दाना बलम सुगना बन के आ जइह ---
जो मिलना हो तो बगिया में मिलिहा
हम बन जैहें मलिनियाँ बलम माली बन के आ जइह
काचे अनारों का दाना बलम सुगना बन के आ जइह ---
जो मिलना हो तो घाटो पे मिलिहा
हम बन जैएबे मालिनियाँ बलम माली बन के आ जइह
काचे अनारो का दाना बलम सुगना बन के आ जइह ---
जो मिलना हो तो मंदिर में मिलिहा
हम बन जैएबे जोगनिया बलम जोगी बन के आ जइह
काचे अनारों का दाना बलम सुगना बन के आ जइह --
सरोज बहिन के पोस्ट कईल
एगो केहू के बियाह में ई गीत सुनले रहनी ओके एहा......पोस्ट करतानी......
"माई री हम टोना करिबो ..
माई री हम टोना करिबो
कअवा के चोंच कबूतर के पंखना
उड़ती चिरैया के नैन री .
इन तीनन के सुरमा बनाई के डालब बन्ने के नैन री
जेसे देखे न पराई नारी के.. हो टोना करिबो
माई री हम टोना करिबो..
कअवा के चोंच कबूतर के पंखना
उड़ती चिरैया के नैन री .
इन तीनन के कंगगना बनाइके डालब बन्ने के हाथ री
जेसे छुए न पराई नारी के ..हो टोना करिबो
माई री हम टोना करिबो
कअवा के चोंच कबूतर के पंखना
उड़ती चिरैया के नैन री .
इन तीनं के बेडी बने के डालब बन्ने के पाऊँ री
जेसे जाए न पराये देश री हम टोना करिबो
माई री हम टोना करिबो......
बारात बिआह खातिर माडो मे आ गईल बिया आ तब के एगो गीत जहवा समधि , दुल्हिन , दुल्हा आदि के संवाद देखावल गईल बा ।
घर मे से निकलेले समधि कवन समधि
काहे खातिर अईली बरियार जी
दान दहेज समधी सम कुछ देखी
नाही देखी धियवा हमार जी
घर मे से निकलेली सुहवा कवन सुहवा
बाबा के दिहली समुझाई जी
जानते त रहलs बाबा , दुर देस जईहे
काँहे खातिर तिलक चढाई जी
माडवा के भीतर बोलेले कवन दुल्हा
सुनहु सुहवा बचन हमार जी
जब ए सुहवा दुर देस चलि जइहे
हम तुँहूँ प्रान आधार जी ।
माडो - मंडप , समधी - दुल्हा दुल्हिन के बाबुजी , बरियात - बारात , धीयवा - बेटी , सुहवा - बेटी , पुत्री , बधु
बेटी-विवाह (कन्यादान)
कवन गरहनवा बाबा साँझे जे लागे, कवन गरहनवा भिनुसार
कवन गरहनवा बाबा मड़वनि लागे, कब होइहें उगरह तोमार
चन्दर गरहनवा बेटी साँझे जे लागे, सुरुज गरहनवा भिनुसार
धिया गरहनवा बेटी मड़वनि लागे, कबहूँ न उगरह हमार
रउरा जे बाटे बाबा हंसराज घोड़वा सोनवे गढ़ावल चारो गोड़
ऊहे घोड़उआ बाबा धिया दान करबऽ, तब होइहें उगरह तोहार
बाभन काँपेला, माँड़ो काँपेला, काँपेला नगर के लोग
गोदी बिटिउआ लेले काँपेलें कवन बाबा, अब होइहें उगरह हमार
कथि बिना बाबा हो हुमियो ना होइहें, कथि बिना जउरी न होइ
कथि बिना बाबा हो जग अन्हियारा कथि बिना धरम न होइ
घिव बिना बेटी हो हुमियो ना होइहें, दूध बिना जउरी न होइ
एक पुतर बिना जग अन्हियारा, धिया बिना धरम न होइ
प. विद्या निवास मिश्र के किताब - वाचिक कविता- भोजपुरी
सांझ के उगली अंजोरिया ए बाबा
सुकवा उगेला भुनिसार ए
सुरुज किरिनिया हमरा लागल ए बाबा
गोर बदन कुम्हिलाय ए
कहतु तs ए बेटी तमुआ तनवती
कहतु तs छतर उरेहति ए
काहे के बाबा ए तमुआ तनइबs
काहे के छतर उरेहबs ए
आज के रतिया बाबा तोहरे मडउआ
बिहने सुन्नर बर साथ ए
कटोरिन कटोरिन दुधवा पिअवलो
पुतवा से अधिक दुलार ए
दुधवा के नेकी नाहि दिहलु ए बेटी
लागेलु सुनर बर साथ ए
काहे के बाबा ए दुधवा पिअवलs
काहे के कईलs अतना दुलार ए
दुधवा के नेकी दीहे कवन भईया ( कवन के जगहि पे नाव भी आ सकेला )
जिनि भइया दाहिने बान्हि ए
- बिहार - एक सांस्कृतिक गाथा किताब से
प्रणाम आ जय भोजपुरी
एगो माटी कोड़ के समय के गीत
कहवा के पियर माटी कहा के कुदार हे
कहवा के पाच सोहागिन माटी कोडे जास हे
नरिनपुर के पियर माटी नरिनपुर के कुदार हे
नरिनपुर के पाच सोहागिन माटी कोडे जास हे.
© 2012 Created by Admin.


text:
Come, let's do something for Bhojpuri...
कवन गरहनवा बाबा साँझे जे लागे, कवन गरहनवा भिनुसार
कवन गरहनवा बाबा मड़वनि लागे, कब होइहें उगरह तोमार
चन्दर गरहनवा बेटी साँझे जे लागे, सुरुज गरहनवा भिनुसार
धिया गरहनवा बेटी मड़वनि लागे, कबहूँ न उगरह हमार
रउरा जे बाटे बाबा हंसराज घोड़वा सोनवे गढ़ावल चारो गोड़
ऊहे घोड़उआ बाबा धिया दान करबऽ, तब होइहें उगरह तोहार
बाभन काँपेला, माँड़ो काँपेला, काँपेला नगर के लोग
गोदी बिटिउआ लेले काँपेलें कवन बाबा, अब होइहें उगरह हमार
कथि बिना बाबा हो हुमियो ना होइहें, कथि बिना जउरी न होइ
कथि बिना बाबा हो जग अन्हियारा कथि बिना धरम न होइ
घिव बिना बेटी हो हुमियो ना होइहें, दूध बिना जउरी न होइ
एक पुतर बिना जग अन्हियारा, धिया बिना धरम न होइ
Views: 86
wah sundar Geet,,,,,,,,,,
abhinav gupta gi jay bhojpuri ,
bahut hi sundar post ....bahut bahut dhanyvad rauaa ke eh byah geet khatir,
अभिनव जी,
जय भोजपुरी,
बहुत सुनर रचना. मन के छुवे वाला. एगो निहोरा बा अईसन गीत जरूर लिख. ताकि सब लोग जानी पावे. एकर गाना न मिल सकेला.
बहुत ही सुंदर ब्लॉग लिखने बानी, हमरो ब्लॉग बढ़ी
waah bhai jee waah !
bhaut hi khub bhai
अभिनन्दन जी प्रनाम आ जय भोजपुरी
बहुत बेजोड बहुत नीमन आ बहुत पहिले हम कतहु एह रचना के पढले रहनी । जवन की गवईबो करेला , बिसभोर परि गईल बा बाकी बहुत नीमन लागल ।
जय भोजपुरी
Comment
© 2012 Created by Admin.


text:
Come, let's do something for Bhojpuri...
अब का करबs राज ठाकरे,
बतावs अब का करबs,
काहे नईखे मुंहवा से बकार निकलत अब
जब कई दिहले तहार बेइज्ज़ती
उहे लोगवा जिनकर करे चलल रहल तु सम्मान
हो कि अब का करबs राज ठाकरे।।
काहे ना निकलल तोहरा मुंह से आशा जी खातिर कवनो फरमान
कह दिहली जब उ खुल्लम खुल्ला ना आवे हमरा मराठी
जब क्रिकेट के देवता सचिन करि दिहले आपन रेकॉड
डबल सेंचुरी के हिन्दुस्तान के नांवे
बोलs अब का करबs राज ठाकरे ।।
हो काहे नईखs देत निकाल एहु लोग के मुम्बई से बहरिया
कहंवा गइले तहार पोसुवा गुंडा
जे करेलन निर्दोषन पर अत्याचार
हो कि अब का करबs राज ठाकरे ।।
हम बताव तानी तोहरा के रस्ता एक निमन
सुनलिहs लगा के ठीक से कनवा आपन
उठाव आपन बोरिया बिस्तर गंदा राजनिति के
जाके लेले संन्यास तुहु कवनो नदी के किनारे
मानs बतिया ठेठ बिहारी के,
हो काहे कि अब नांही लोगवा तहरा फेरा मे पडीहें
काहे से कि बुझ गइले तोहार खेलवा उहो सब सज्जन श्रीमन
त बोलs अब का करबs राज ठाकरे।।
हो बोलs बोलs अब का करबs राज ठाकरे
त बोलs अब का करबs राज ठाकरे...............
Views: 14
दूसरा जगह से कॉपी कइल सामग्री के बिना ओह लेखक के अनुमति के इहा प्रकाशित नइखे कइल जा सकत ..उम्मीद बा आगे से कौनो भी रचना में कम से कम ओह रचना लेखक के नाव के संगे पोस्ट करब ...http://www.jaibhojpuri.com/page/rules-1
Comment
© 2012 Created by Admin.


text:
Come, let's do something for Bhojpuri...
Views: 51
राजीव भईया प्रनाम,
बहुत बढीया...। लाजबाब बावे राउर ई रचना।
चिरई सन के महत्व अपना जिनगी मे केतना बावे राउर ऐह रचना से ही बुझा जात बावे। अनमेल शब्दन के बिजोड संगम भील बावे। बहुत बझीया भाई जी। जय हो...।
जय भोजपुरी
bparnam bhaiya
bahut sunnar baat wah kamal ba|
jai bhojpuri
राजीव भाई प्रनाम आ जय भोजपुरी
चिरई चुरुंग बहुत नीमन से बेवस्थित बाडन आ ओकनी के खतरा इंसान से ज्यादा बा ।
अईसे बडा नीमन से सरिहारी के एक एक परतोख के गम्हिराह रुप देले बानी ।
सोचे प मजबुर कई देबे वाली रचना ।
जय भोजपुरी
Comment
© 2012 Created by Admin.


text:
Come, let's do something for Bhojpuri...
०५ दिसम्बर २०१० महेंदर इंटर कॉलेज जीरादेई सिवान भोजपुरी स्वाभिमान सम्मेलन !
एह दिन के कभी भी हम आ जे केहू ओहिजा उपस्थित रहे केहू भी अपना जिनगी में
भुला ना सकी हम रौया सब के ओहिजा के आँखों देखी हाल प्रस्तुत करे के
कोशिश करत बानी !
मंच लागल रहे ओह मंच के पीछे एगो सन्देश लिखल रहे भोजपुरिया
स्वाभिमान सम्मेलन ! मंच के संचालन संजय भाई करत रहनी मंच के आगे हजारों
के संख्या में भीड़ मर्द मेहरारू इंटर कालेज के छात्र छात्राएं सभ
मंच से थोड़ी दूरी पेबैठाल रहले मच से कुछ दूरी पे ठेला वाला लोग ठेला के
संगे रहले औरु आपण खाए पिए के सामन बेचत रहले जेकरा से बुझात रहे कि आज
जीरादेई में भोजपुरिया मेला लागल बा!
मंच पर ज्योति प्रज्वलित करे खातिर एगो ७५ बरिश के वृद्ध व्यक्ति श्री बाँके बिहारी जी
अइनी पर आवाज में उहे भोजपुरी के मिठाश के साथ पैना पन
उअह्ना के बतवनी कि जीरादेई के ओह सपूत के बारेमें जे भोजपुरी के
गर्वान्वित कैले रहले प्रथम राष्ट्रपति बनिके कैसे औरु कैसे बचपन बीटल रहे
उनकर उनकरा संगे एगोबात औरु बतवनी एक हाली राजेंदर बाबु चिठ्ठी लिखले
रहन उनका के उहो भोजपुरी मैं रहे, अब सोचे के बारी हमनी के यूवा वर्ग
के, ओतना पढ़ल लिखल डॉ. राष्ट्रपति आपण पाती लिखत बानी उहो भोजपुरी मैं
काहने , (काहने की भाई सहज सरल बा हमनी के माई भाषा एह मैं प्यार बा ममता
बा केहू के सन्देश देबे खातिर अपना भाषा से सरल का बा ?) डॉ. राजेंदर बाबु
के बारे मैं लिखब ता लिखते रही जाइब एही से फेरु मंच पे आवतानी ज्योति
प्रज्वलित भइल स्वागत गान बहिल स्वागत गान के के लिखले रहे ओकर तयारी के
कैले रहे नाम नईखी जानत पर एह लेख के माध्यम से उनकर धन्यवाद करत्बानी
शायद इहे कहाला दिया केहू न देखे प्रकाश देखेला , ओह मंच पे एगो बांसुरी
वादक मुरारी सिंह , श्री रमैया जी तबला वादक औरु मधु बहिन गयाक्कार जब
मधु बहिन संगीत के शुरुआत भोजपुरी के भजन महादेव गाई के गोबर लिपाई से
शुरू कैली ता आँख बरबस भरी आइल (इ हा हमार भोजपुरी इऐ हा हमार भोजपुरी )
फेरु स्वागत गान , भोजपुरी संगीत के ओइसन छटा हम का ओहिजा बैठाल शायद
केहू देखले औरु सुनले होई तबे ता राती के एक बजे तक केहू न हिलाल औरु जब
संजय भैया बिच बिच मैं बोलत रहनी कौनो शोर गुल न रहे बल्कि अगर राउया
सुइयों गिरदिहती ता ओकर आवाज आजाईट
ओकरा बाद परिचर्चा ,
परिचर्चा में भाग लिहनी बादशाह तिवार और श्री घनश्याम शुक्ल मास्टर जी साधारण परिवेश
पर अशदारण शक्ति भोजपुरी खातिर!
नरेंदर सुजन जी बोलनी विशेषण के बारे में
कल्लेज के छात्र भी बहुत निमन परिचर्चा में भाग लेके उपस्थित जन के
संबोधित कैलन
कवी सम्मेलन बादशाह प्रेमी :- भोजपुरी त मेवा मधु मलाई से भी निमन लागेले इतना मिठाश कहाँ मिली
सुभाष चन्द्र यादव जी :- मंच पे आके उन्हा के कहनी जवानी जब अंगड़ाई लेला त बहुत कुछ होला
अपना कविता के शुरुआत कैनी सभ केहू भाव विभोर हो गइल:-
हमार भोजपुरी ह माथे के रोरी , सुंदर सरस मधुर अति सुंदर शीतल जैसे कुइया के जल
हमार भोजपुरी लागे जैसे मिश्री के बोरी, हमार भोजपुरी ह माथे के रोरी
संच बताई त अतना मधुर आवाज में उन्हा के गवनी के आँख नाम हो गइल रहे !
दीपक जी :- भोजपुरी में बसंत ऋतू के याद करवैनी
आइल बसंती बहार हर्षे जियरा हमार !
परवाना सिवानी जी :- भाव विभोर कविता
माई हो माई तोहर गुन का बखानी माई के ममता निर्मल पानी !
सतेंदर सिंह :- अपन कविता के माध्यम से युवा वर्ग के सन्देश दिहनी
जौन मज़ा प्यार में बा रार में नइखे !
नरेंदर सुदन जी नन्द जी :- ६५-७० साल के बुजुरग पर जोश २५ साल के युवा वर्ग के
वीर रश से ओत प्रोत पंक्ति से शुरुवात कैनी
वीर कुलही बाड़े संगे, बुझाता धरती के उलाटी
अटकन चटकन दही चटाकन के जौन हमनी के लैकायीं में गावत रहनी हां ओकरा माध्यम
से बहुत ही सुंदर कविता जौन कि एगो सन्देश भी रहे भोजपुरी के लोगन औरु समाज के खातिर !
बैरिस्टर साहेब :- एगो बहुत ही सुंदर सन्देश दिहनी अपना कवित के माध्यम से बतवनी कि भोजपुरी
हमेशा अतीत से ही भारत के संगे बिया उन्हा के कहनी :-
देश में चुनव्ती तहरो बाटे चारो ओरिया , भाषा भोजपुरी कब बानी हमार भोजपुरिया
देखी एगो कवी के सोच देशवा में भोजपुरी पूर्णिमा के चाँद हो
औरु युवा वर्ग के सन्देश दिहनी - बनी नहीं भाषा बिना लिहले लड़ाई !
बहुत सुंदर बैरिस्टर साहेब हम त बस अतने कहनी बारम्बार प्रणाम बा राउया के
पूरी जी :- बहुत सुंदर शब्दन में हाश्या रस के द्वारा सन्देश दिहनी
सतेंदर दूरदर्शी जी :- हाश्या भरपूर, एगो बात कहनी कि आज जीरादेई से माटी ले जाइब औरु हमार घर बनेवाला बा ओहिजा छितब !
एही के संगे कवी सम्मेलन के समापन औरु कवी महोद्यन के सम्मान संजय भैया औरु जय भोजपुरी के उपस्थित लोगन के द्वारा भइल !
मधु बहिन औरु कालेज के संगीत शिक्छिका द्वारा एक हाली फेरु भोजपुरी संगीत के शुरुवात भइल !
तभी भरत शर्मा जी के आगमन भइल थोड़ी देर बाद जब उन्हा के मंच पर अइनी त उनका संगे
एगो औरु संगीत कलाकार रहनी अनुराधा सिंह परिवेश अइसन जैसे जीरादेई गाँव के बेटी
फेरु सोचनी होखे भी काहें ना भोजपुरी संगीत के भिश्मपितामः के सानिध्य में जे होई
ओकर संस्कार अइसने होई ! लैकाई में सुनले रहनी
संगत से गुन होत है संगत से गुन जात !
भरत भैया कैनी शुरुवात आपन ह्र्मोनिया से ताल से ताल मिले लागल सभ के तन अपने आप
हिले डुले लागल जैसाही ओने से आवाज निकलल एने सब भाव विभोर होके सुने लागल
काली माई के भजन से शुरुवात भइल एह सम्मेलन ओकरा बाद एगो औरु भजन गइनी भरत भाई
ओकरा बाद जवन सन्देश रुपी गीत सुनावनी ओकरा से त गर्दा उद्गैल समयना में औरु ओकरा बाहर
कनियो रहिया पर बोलिया भोजपुरी में
अतने में पत्रकार लोग भरत भैया से बात करे लगले औरु भरत भैया अश्लीलता गावे वालन के विरोध में भोजपुरी स्वाभिमान सम्मेलन के मंच से जनता से कहनी कि अइसने लोग भोजपुरी संस्कृति के ठेष पन्हुचावत बाड़े लोग से आवाहन कैनी कि ऐसना लोगन के सुनल औरु सीडी के देखल बंद कर्दिहल जाऊ !
करे के आवाहन कैनी
ओकरा बाद अनुराधा जी भजन के द्वारा गावल सुरु कैनी
मंच के आस पास बैठल मरद मेहरारू सभ मंत्र मुग्ध होकर उनका के सुने लागल
असही संगीत के कार्यक्रम लगभग १ बजे रात तक चलल
औरु अंत में २-३ गो निर्गुण गा के भरत भैया सब के भाव विभोर कई देलन
सुधीर भैया के द्वारा भरत भाई जी के समानित कैल गइल ,
ब्रिज भैया सभ केहू के जे भी एकरा में सहयोग के भागिदार रहल धन्यवाद दिहनी !
एह प्रकार से "भोजपुरी स्वाभिमान सम्मेलन" के समापन भइल !
हम कोशिश कैले बानी आंख से देखल हाल के राउया सभ तक पंहुचावे के कौनो गलती होई त छमा प्रार्थी बानी!
जय भोजपुरी जीय भोजपुरी !
Views: 14
राजीव भाई जी परनाम आ जय भोजपूरी ।
राउर आँखों देखा हाल पढला पर वोजा के एक-एक पल सिनेमा खानी आँखी के सोझा फेरु से आ गईल ।
बहुत सुनर . . . बहुत- बहुत धन्यबाद ।
जय भोजपुरी ।
राजीव भाई प्रणाम आ जय भोजपुरी
बहुत नीमन से सिलसिलेवार जानकारी देहनी , आ राउर एह पोस्ट से पुरा के पुरा कार्यक्रम एक बेर आंखि के सोझा घुमे लागल , सांच पुछी त एक दम बाईस्कोप लेखा रउवा जीरादेई के भोजपुरिया स्वाभिमान सम्मेलन के झांकी देखा देहनी बस फरक अतने बा की एह मे ना कवनो तस्वीर आ ना विडियो बा बस एह मे राउर दिल के अनुभव बा जवन राउर दिल गवाही देले बा वोह के रउवा लिखले बानी ।
वाकई बहुत बेजोड लिखनी आ एक एक चीझु के देखा देहनी अपना शब्दन के माध्यम से ।
धन्यवाद आ जय भोजपुरी
बहुत सही चित्रण आपन ब्लॉग के माध्यम से कईनी रौवा .........
चलचित्र लेखा घुमात बा .......
एगो चीझु जवन प्रवीण जी हाईलाईट कईले बानी ।
बिना दुध वाला चाह , जवना मे नुनो परत रहे ।
आ विश्वास करी जब जब मैरवा स्टेशन के नाव लियाई उ चाह हमरा इयाद आई ।
हम त ओतने देर मे चार गिलास पी ले ले रहनी ।
जय हो मैरवा स्टेशन के ;-)
पहिला चाह रहे अपना भाई लोग के संगे बहुत निमन लागल जीवन के एगो यादगार छन
राजीव भाई प्रणाम,
कुछ निजी व्यस्ततता आ कुछ सामाजिक आ पारिवारिक दायित्वान के निबाहे में इतना व्यस्त हो गईल रहनी हाँ, की जय भोजपुरी पर ढेर दिन से आईल संभव ना हो पावत रहल हा...आवते राउर इ सजीव चित्रण, जीरादेई कार्यक्रम के पढनी हाँ, त मन भाव विभोर हो गईल हा...बहुत बहुत धन्यवाद एह ना भुलावेवाला क्षण के बेर बेर इयाद दिवावाला खातिर....
जय भोजपुरी
हम त इस्तेहार देबे वाला रहनी हा दिल्ली मे की केहु आशुतोष भाई के देखल हा ;-)
स्वागत बा आ धन्यवाद की एह व्यस्तता मे से कुछ समय निकलनी आ उमेद बा की अब आपन मोर्चा सम्हार लेब :P
हा हा हा...उहे कंही की वांटेड के इश्तेहार में हमरे नाही एगो तस्वीर कईसन लौकत रहल हा....हा हा हा....अब गर्दा त नवके साल से मची आ जरूर मची..फिलहाल धुल झाडे वाला कार्यक्रम चालत रही....
© 2012 Created by Admin.


text:
Come, let's do something for Bhojpuri...
बुना बानी के फोहार होई
बगली मे चिउरा चबेनी के भरमार होई
संघतियन संघे धसोरा धसोरी
छिछली खेला मे होत मारा मार होई
Views: 86
राजीव भईया प्रनाम,
सावानी फुहार से लबरल राउर ई रचना बहुते निमन लागल।
परदेश मे बईठल एगो आदमी अपना देश, गाँव के बारे मे सावन मे का-का सोचत होई, कईसन तस्वीर बनावत होई अपना गाँव घर के, ऊ सभ कुछ बावे ऐह कविता मे। बहुत बढीया।
अउर अंत मे जवन सनेस देले बानी ओकर कवनो मोल नईखे। बहुत बढीया राजीव भईया...।
जय भोजपुरी
संजीव भाई जी रउरा नेह छोह खातिर हार्दिक आभार जय भोजपुरी !
bahut sahi bhaiya
jekara dekhe hokhe aab dekhe u.p. bihar ke bhaktee|
jai bhojpuri har har mahadev
bol bam
राजीव जी प्रनाम,
राजीव भाई प्रनाम आ जय भोजपुरी
नीमन भाव एक दम गह गह गमकत माटी के सोन्ह खुशबु के देखावत झिसी फुहेरा झटास ले ले ... राउर बुनी बानी सांचो बेजोड बा ! आ एकरा वजह से का सीन बनेला ओह के जवाबे नईखे !
बेजोड !
जय भोजपुरी
संजय भाई जी , उमेश बबुआ . आशुतोष भाई जी , नवीन भाई जी , गुंजन भाई जी ,
राजीव भाई प्रनाम आ जय भोजपुरी!
बहुत सुन्दर बुना-बनी के चित्रण कैले बानी.एकदम गाँव के बरसात के सीन आँख के सोझा हो गइल.
आ लास्ट में जवन सनेस बा
मत खेल जा प्रकृति से ना त कबो ना एह कुलही से भेंट-मुलाकात होई !!
एकदम बेजोड़ ...........
जय भोजपुरी!
Comment
© 2012 Created by Admin.


text:
Come, let's do something for Bhojpuri...
Time: December 3, 2011 from 10am to 10pm
Location: प्रभा प्रकाश डिग्री कॉलेज , पंजवार, प्रखंड + थाना : रघुनाथपुर
City/Town: जिला : सिवान
Website or Map: http://www.jaibhojpuri.com
Phone: मोबाईल नम्बर : - 08084845565 ( ई संजय भाई के नमर ह आ कार्यक्रम के बारे मे जानकारी खाति एह नमर प सबेरे 6 बजे से 8 बजे ले आ सांझि खा 6 बजे से 8 बजे ले बात हो सकेला आ 1 तारीख से सबेरे 6 बजे से सांझि खा 8 बजे ले बात हो सकेला )
Event Type: भोजपुरी, के, आठवीं, अनुसूची, में, जगह, दिवावे, आ, सभ्यता-साहित्य-संस्कृति, बचावे, अभियान
Organized By: जय भोजपुरी परिवार
Latest Activity: Dec 3, 2011
Export to Outlook or iCal (.ics)
सभे के स्वागत बा .............
मोबाईल नम्बर : - 08084845565 ( ई संजय भाई के नमर ह आ कार्यक्रम के बारे मे जानकारी खाति एह नमर प सबेरे 6 बजे से 8 बजे ले आ सांझि खा 6 बजे से 8 बजे ले बात हो सकेला आ 1 तारीख से सबेरे 6 बजे से सांझि खा 8 बजे ले बात हो सकेला )
देशरत्न डा. राजेंद्र प्रसाद के जन्मदिन पर (3 दिसम्बर 2011 के) राजेंद्र बाबु के जन्मभूमि (सिवान) एक बेर फेर तैयार बिया भोजपुरिया आंदोलन के दशा अउर दिशा तय करे खातिर, जेकरा खातिर देश-विदेश से हजारन लोगन के जमावडा पंजवार के प्रभा-प्रकाश डिग्री कॉलेज के प्रांगण में होई। भोजपुरी के बाकी सम्मेलनन से इतर एह कार्यक्रम में ना कवनो नेता मंच पर दिखाई देले, ना ही भोजपुरी के कवनो स्वघोषित ठेकेदार... भोजपुरिया स्वाभिमान सम्मेलन के मंच भोजपुरिया समाज के युवा वर्ग के भावना के अनुरुप होला, जवन कि अपने दम पर जग जिते के माद्दा रखेला लोग। ई कार्यक्रम जानल जाला अपना विचारन खातिर, भोजपुरी गीत-संगीत से अश्लीलता के विरोध खातिर, अउर भोजपुरी भाषा आ सहित्य के सृजन करे वाला लोगन के उत्साह बढाये खातिर।
एह बेर के कार्यक्रम के शुरुआत सबेरे 10 बजे होई, जवना में स्वागत भाषण के बाद भोजपुरी के कुछ वरिष्ठ साहित्यकार लोग कार्यक्रम ओकरा उद्देश्य बारे में परिचर्चा करी। एकरा अलावा अगिला पीढी के नुमाइंदा के तौर पर कुछ स्थानीय छात्र लोग भोजपुरी भाषा अउर साहित्य के विकास पर आपन विचार राखी। युवा वर्ग के प्रोत्साहित करे खातिर अउर भोजपुरी आन्दोलन के जन-जन से जोडे खातिर दोपहर 12:30 बजे प्रभा-प्रकाश डिग्री कॉलेज अउर कस्तूरबा इंटर कॉलेज के छात्रा लोग मिल के एगो नाटक के मंचन करी, जेकरा माध्यम से भोजपुरी के मान्यता का संगे-संगे भोजपुरी गीत-संगीत में व्याप्त अश्लीलता के दूर हटाये, अउर समाज में व्याप्त कुरितियन के हटाये के संदेश दिहल जाई।
दोपहर तीन बजे के बाद भोजपुरी के दिग्गज कवि अउर साहित्यकारन के जमावडा सम्मेलन के मंच पर होई, जहँवा भोजपुरी के विकास पर परिचर्चा के अलावा एगो शानदार कवि-सम्मेलन के भी आयोजन होई। कार्यक्रम के तिसरा अउर आखिरी सत्र के शुरुआत सांझी खान 7 बजे होई, जवना में प्रसिद्ध भोजपुरी गायक भरत शर्मा ब्यास, अराधना सिंह अउर उभरत गायक बिमलेश तिवारी "कौशल" के कार्यक्रम होई, जवन कि देर रात ले चलत रही। अश्लीलता के विरोध अउर नवहा लोगन के भोजपुरी लोक-संगीत के मिठास से परिचय कराये के एह कोशिश में बिहार सरकार के कई गो वरिष्ठ अधिकारियन के भाग लेवे के उम्मेद बा।
भोजपुरी परिवारा के सभ कर्मठ सदस्य लोगन के हमार बहुत-बहुत प्रणाम। चूंकि आज एह स्वाभिमान सम्मेलन में हमरा पंजवार में होखे के चाहत रहे। लेकिन माई के तबियत बड़ा खराब हो गईल। परसों शाम के उनका के अस्पताल में भर्ती करावे के पड़ल। अब हम मन मसोस के रहि जात बानि। कभी-कभी आदमी जवन सोचेला ऊ ना हो पाएला। हम खुद के बंचित महसूस कई रहल बानी। लेकिन हमार शुभकामना बा कि इ आयोजन बहुत सफल रही आ अपना उद्देश्य मे जरूर कायाब होई... भोजपूरी परिवार के सब सदस्यगण से हाथजोरी बाकि हमरा के माफ करबि सभे। हम हमेशा रउरा सब के साथे बानी। अब का कहीं संकोच के कारण हम फोन भी नइखीं कई पावत। खैर, आशा बा हमारा परिस्थिति के समझ के हमरा के माफ करबि सभे। जय भोजपुरी.....
Comment
© 2012 Created by Admin.


text:
Come, let's do something for Bhojpuri...
सभ केहू के प्रणाम आ जय भोजपुरी ,
Views: 539
संजय भाई परनाम
बहुते बहुते धन्यबाद ई जानकारी देवे खातिर । मन हिलोर मारे लागत बा ओह बेरा के बारे में सोंची सोंची के ...
जइसे कि हमनी सभे जानत बानी की ओहदिन राजेन्दर बाबु के जनमदिन भी ह ... त का सबेरे सबेरे जिरादेई भी जाए के बिचार बा ...
अइसन कुछु बिचार होखे त एगो परभात फेरी भा रैली चलो ...
जय भोजपुरी ...
बहुत बरिआर सुझाव भास्कर भाई !
जय भोजपुरी
संजय भाई प्रनाम आ जय भोजपुरी
हमरा सोच से काफी सही आ मोटामोटी कार्यक्रम के रुपरेखा एक दम जबरजस्त बा ! आ हम उमेद करब की जय भोजपुरी के सदस्य लोग आपन विचार दिही आ जवना से एह मे सुधार के जरुरत होई त जरुर कईल जाई !
जय भोजपुरी जिआ भोजपुरी
भास्कर जी के प्रभात फेरी वाला सुझाव बहुत बढ़िया बाटे, अगर पंजवार से जीरादेई ज्यादा दूर ना होखे त पैदल मार्च भी हो सकत बाटे, जब डॉ. राजेंद्र बाबु के जन्म दिन पर इ हो रहल बाटे त जीरादेई त जाहीं के चाहीं, लेकिन ओह दिन पता कर के जाए के होई की प्रशासन के प्रोग्राम कब बाटे, कहे की ओह दिन कलेक्टर साहेब भी त आपन खाना पूर्ति करिहन, फूल माला चढ़ा के, हो सकत बा की कवनो मंत्री संस्त्री भी ओह दिन आवस, तनी इ पता कर लेबे के होई. ना त १०गो परिवार के लोग आईये सकेला ओह खातिर केहू थोरे रोकी.
एगो कविता बाटे रौवा सभे खातिर, इ हिंदी में बाटे, का जाने केहू के बुरा लागी कि भोजपुरी के डी स्कसन में हिंदी के उपयोग करत बानी, त माफ़ी मांगत बानी ओह लोग से, संजय भाई एह कविता के अगर भोजपुरी में रूपांतर हो सके त बहुत बढ़िया स्लोगन रही.
लहरों से डरकर नौका पार नहीं होती
हिम्मत करने वालों की हार नहीं होती।
नन्ही चींटी जब दाना लेकर चलती है,
चढ़ती दीवारों पर सौ बार फिसलती है,
मन का विश्वास रगों में साहस भरता है,
चढ़कर गिरना,गिरकर चढ़ना न अखरता है,
आखिर उसकी मेहनत बेकार नहीं होती ,
कोशिश करने वालों की हार नहीं होती।
डुबकियां सिंधु में गोताखोर लगाता है,
जा-जाकर खाली हाथ लौट आता है,
मिलते न सहेज के मोती पानी में,
बहता दूना उत्साह इसी हैरानी में,
मुठ्ठी उसकी खाली हर बार नहीं होती,
हिम्मत करने वालों की हार नहीं होती।
असफलता एक चुनौती है स्वीकार करो,
क्या कमी रह गयी,देखो और सुधार करो,
जब तक न सफल हो नींद चैन को त्यागो तुम,
संघर्षों का मैदान छोड़ मत भागो तुम,
कुछ किये बिना ही जय-जयकार नहीं होती,
हिम्मत करने वालों की हार नहीं होती।
[ इ कविता मैंने गांधी को नहीं मारा फिल्म में बाटे । एह कविता के रचनाकार सूर्यकांत त्रिपाठी 'निराला' जी के बतावल गईल बा । लेकिन निराला रचनावली इ कविता ना मिलल, शायद एकर रचयिता डॉ. हरिबंश राय बच्चन जी ह, हम कन्फर्म नईखीं]
सतेन्दर भाई प्रनाम आ जय भोजपुरी
हमरा जाने से पंजवार आ जीरादेई के बीचे पनरह किलोमीटर के दुरी बा , एह से एजुगा से ओजुगा पैदल गईल तनी ना पुरा टाईम लेबे वाला हिसाब किताब बा ! ह ई कईल जा सकेला की 8-10 गो गाडी से जीरादेई के मुहानी प ले आदमी जाउ आ ओजुगा से फेरु से पैदले राजेन्दर बाबु आ जय भोजपुरी के नारा लगावत राजेन्दर बाबु के घर चलल जाउ ! बाकी ह प्रशासन के का हिसाब किताब बा उहो देखे के परी जाने के परी , कही दुनो लोग एके बेरा पहुंच जाई त गडबड हो जाई !
प्रभात फेरु खाति एगो अउरी बा की पंजवार मे भा रघुनाथपुर मे 100-150 आदमी घुम सकेला जईसे प्रभात फेरी पनरह अगस्त भा छब्बीस जनउरी के होला !
जय भोजपुरी
सतेन्दर भाई
ई अपडेट कई दिहल जाई , नम्बरो अपडेट हो जाई !
sanjay bhai parnam a jai bhojpuri |
bahut badhiya tayari ba hamarahisab se ,
bakir sasan prasan wala kaam jarur dekh leb |javna se hamani ke
karyakram me kavno rukavat na hokhe,kahese kiohi deen rajendra babu
kejayanti bhi ba |hamarbahut bahut shubhkamana ba |
dhanyavad |
jai bhojpuri
sanjay pandey
बृज भाई प्रनाम आ जय भोजपुरी
' भोजपुरी से दुरी आखिर काहें ?
बहुत नीमन मुद्दा देहनी रउवा आ उमेद बा की एह मुद्दा के धेयान मे राखी के एह प चर्चा होई !
बहुत बहुत धन्यवाद
जय भोजपुरी
© 2012 Created by Admin.


text:
Come, let's do something for Bhojpuri...
181 members368 Comments 39 Likes
237 members362 Comments 30 Likes
191 members127 Comments 31 Likes
Started this discussion. Last reply by पियूष द्द्विवेदी 'भारत' Sep 1. 2 Replies 4 Likes
पिछला के पिछला बेर गाँवे गईल रहनी, त देखनी कि कई गो घरन में शौचालय बने के कार लागल बा! पुछले प पता लागल कि सरकार के एगो योजना आईल बा! ऊ ई कि जे भी अपनी इहाँ शौचालय बनवाई ओकरा के १५०० के सरकारी…Continue
Started this discussion. Last reply by पियूष द्द्विवेदी 'भारत' Aug 18. 2 Replies 0 Likes
सब केहू के प्रणाम आ जय भोजपुरी...‘रामायण’, ऊ ग्रन्थ जेकर झंडा खाली भारते में ना, दुनिया भर में फहरल बा! दुनिया के बहुतन भाषा में ‘रामायण’ के अनुवाद भईल बा! पहिला रामायण बाल्मिकी मुनि, संस्कृत में,…Continue
Started this discussion. Last reply by पियूष द्द्विवेदी 'भारत' Sep 13. 84 Replies 5 Likes
हम भोजपुरिया हईं, ई बात हर मिले वाला नया आदमी से एकदम मोछ अईठ के कहेनी, अऊर पूछेनी कि का भाई, भोजपुरी जानेल, जे जानेल त भोजपुरिये में बतीआवल जाव! हमार कई गो उड़िया, मराठी, गुजराती, संघतिया बा लो, हम…Continue
Posted on November 12, 2012 at 11:06am 3 Comments 3 Likes
दिवाली के पावन परब, हर बरिस नियन फेर आ गईल ! लोगन के आपसी प्रेम-बेवहार में मधुरता के संचार ही हर तेवहार की तरे एह तेवहार के भी उदेश्य ह ! अब हम सीधे-सीधे मुद्दा प आवतानी कि सोच-विचार में भिन्नता के कारण एहिजा के कुछेक लोग हमसे व्यक्तिगत भिन्नता बना लेले बा, एहिसन हमरा कुछ दिनन से लागता ! हो सकेला एहमे हमार कुछ गलतियों होखो, बाकी ताली खाली एक हाथ से ना बाजेला ! आ सबसे बड़ बाति कि विचारधारा अऊर निजी संबंध, एह दुनो के अलग-अलग जगही अऊर जरूरत होला, एन्हन के मेल-मिलाप सही ना ह ! त हम आशा कर तानी…Continue
Posted on August 16, 2012 at 8:30am 0 Comments 2 Likes
सबके प्रणाम आ जय भोजपुरी
बाति सन १९६० के ह, जब हमनी के पहिला राष्ट्रपती डॉ.राजेंदर बाबू, पटना में बिस्वनाथ प्रसाद शाहबादी से मिलिके, उनके भोजपुरी फिलिम बनावेके कहले! राजेंदर बाबू के ई सलाह पर बिस्वनाथ प्रसाद, निर्देशक कुंदन कुमार से बाति कईले! बड़ी बात-बतकही के बाद आखिर भोजपुरी फिलिम पर काम शुरू हो गईल! करत-धरत सन १९६३ में बिस्वनाथ प्रसाद के निर्माण, कुंदन कुमार के निर्देशन अऊर निर्मल पिक्चर्स के बैनर में आईल पहिला भोजपुरी फिलिम- गंगा मईया तोहे पियरी चढ़ाएब! बढ़िया चलल ई फिलिम! आ एकरी…Continue
Posted on August 2, 2010 at 8:00am 3 Comments 0 Likes
© 2012 Created by Admin.


text:
Come, let's do something for Bhojpuri...
Views: 64
आशुतोष भाई प्रनाम आ जय भोजपुरी
राउर सवाल जायज बा बाकी एकरा से पहिले एगो सवाल
का केहु सांचो एगो नेता के जोहत बा ?
जय भोजपुरी
आशुतोष भाई ओह ले बेसी भीड हम लालु यादव के पाछे देखले बानी !
जोहत बा ?
केहु आपन जाति मे जोहत बा त केहु अपना बिरादर मे केहु धरम के हिसाब से जोहत बा त केहु क्षेत्र के हिसाब से !
अन्ना प बतकही कई के हम बतकही के कम ना करब बाकी हम अतना जरुर कहब की अन्ना ले बेसी भीड हम गुर्जर के आरक्षण आन्दोलन मे देखले बानी जब ट्रेन जरावल जात रहली स ! ओह ले बेसी भीड हम लालु मुलायम नितिश कुमार के रैली मे देखले बानी । का लोग भुला गईल बा की एकईस करोड के माला पहिनली मायावती त ओजुगा कई लाख से बेसी लोग जुटल रहे ? का हम राहुल आ सोनिया के रैली के ना कही ।
पीछे चले खाति तईयार त करोड लोग बा बाकी का पीछे चले वाला के सही नेता भेटात बा ? आ का पीछे चले वाला लोग ओइसन अपेक्षा राखत बा जेकरा पाछे घुमत बा ?
का दो नेतृत्व के अभावो बा पियासियो लागल बा आ लोग जोहतो नईखे । ई त गजब के बिरोध आपसे मे हो गईल !
जनता से ले के जनारदन ले मय लो के बुझे के परी ।
रउवा नीमन ना लागी हमार बात , बाकी हम ओह कमरा मे 4 घंटा गुजरले बानी जहवा टिकट बटात रहे आ ओजुगा खलिहा जाति धर्म के आधार प बात होत रहे आ ओकरा बाद पईसा !
सब नीमन रहित त कहे के ना रहल ह !
नितिश कुमार के के तरे तरहा चटकल बा ई उहे बुझत होईहे !
बाकी उमेद राखल बाउर ना ह ।
जय भोजपुरी
नविन भाई प्रणाम,
"पीछे चले खाति तईयार त करोड लोग बा बाकी का पीछे चले वाला के सही नेता भेटात बा ? आ का पीछे चले वाला लोग ओइसन अपेक्षा राखत बा जेकरा पाछे घुमत बा ?"
राउर इशारा कवनी और बा बुझत बानी. इतिहास में आ वर्तमान में भी कभी जाती के नाव पर कभी धर्म के नाम पर, कभी भावनात्मक आधार पर लोग इकठा भईल बाडन आ होलन, लेकिन तबो आ अबो जब भी कवनो आन्दोलन कवनो सही नेतृत्वा के सहारे चलल बा त लोग निस्वार्थ भाव से शामिल भी भईल बाडन आ उ आपन नियती पर भी पँहुचल बा. आ ओह सब आन्दोलन के स्वार्थी राजनितिक भीड़ से अलग राख के देखला के काम बा. नेतृत्वा के आभाव बा इ त रौवो मानत बानी. राउर रीजर्वेसन इ बात पर बा की लोग के नेत्रीत्वा के चाह भी नईखे. हम एह बात से इत्तेफाक ना राखेम. चाह त बा लेकिन आसमान में सुराख करेवाला उ पत्थर के फेंकेवाला माद्दा वाला आदमी नईखे लउकत.
जय भोजपुरी
© 2012 Created by Admin.


text:
Come, let's do something for Bhojpuri...
भोजपुरी साहित्य के महान स्तम्भ श्री पाण्डेय कपिल जी अस्वस्थ बानी आ पटना के सहयोग अस्पताल में भर्ती बानी. कवनो बहुत गंभीर समस्या नइखे पर बहुते कमजोरी बा आ आपरेशन होई.
दूरदर्शन से निमंत्रण रहुवे. ओहिजा जाए खातिर तैयार होत रहनी कि गिर पड़नी. जल्दी से अस्पताल पहुंचावल गईल. ..... हेने, भारत के साहित्य अकादमी उहाँ के भाषा-पुरस्कार देबे वाला बा, अइसन सूचना बा.
भोजपुरी के भीष्म -पितामह आ संत-पुरुष पाण्डेय कपिल जी जल्दी से जल्दी स्वास्थ्य-लाभ करीं आ फेर से आपन तेज से भोजपुरी-जगत के पहिले लेखा रौशन करत रहीं, ईश्वर के लगे इहे विनती बा--प्रार्थना बा !
Views: 58
प्रणाम आ जय भोजपुरी.
भगवान श्री पाण्डेय कपिल जी के जल्दी नीरोग करस ईहे प्राथना बा बाबा विश्व्नाथ से ..
येशेन्द्र भईया राउर बहुत-बहुत आभर हम्नी से येह जनकारी बाटे खतिर..
जय भोजपुरी.
भगवान से प्रार्थना बा कि श्री पाण्डेय कपिल जी के स्वास्थ जल्दी से ठीक होखो .........
यशेन्द्र भईया प्रनाम आ जय भोजपुरी
बहुते दुखद खबर सुनवनी ! ई जानि के बहुत बडहन आघात पहुंचल बाकि मोका प इलाज भेटा गईल ई जानि के सकुन मिलल । उपर वाला से इहे अरदास बा की पांडे कपिल जी के हाली से नीमन कई दी । आ भोजपुरिया समाज / साहित्य खाति उँहा के एहिंग पथ प्रदर्शक , राही देखावे वाला बनल रही ।
जय भोजपुरी
जय भोजपुरी आ प्रणाम!
इ खबर सुन के मन बहुत दुखी भइल. पाण्डेय कपिल जी के जल्दी ठीक हो जाई इहे निहोरा बा ऊपर वाला से.
Bahute Dukhad samachar ba ..
Bhagwan ji se prathana ba ki uha ke hali se niman ho jai
Jai Bhojpuri
प्रणाम भाई जी ,
बहुते मन दुखी हो गइल अइसन खबर सुनी के प्रभु से करी जोरि निवेदन बा
भईया श्री पाण्डेय कपिल जी के आशीष दिहीं हमनी संग साथ खातिर एह माट्टी माई के
सानिध्य खातिर !
जय भोजपुरी जियल जाऊ भोजपुरी !
jai bhojpuri bhai ji |
bhagwan se prarthana ba ki uhan ke jaldi se thik karas |
aur pandey ji fir se bhojpuri ke maan badhawas |
भैया प्रणाम और जय भोजपुरी ......
© 2012 Created by Admin.


text:
Come, let's do something for Bhojpuri...
पिछला के पिछला बेर गाँवे गईल रहनी, त देखनी कि कई गो घरन में शौचालय बने के कार लागल बा! पुछले प पता लागल कि सरकार के एगो योजना आईल बा! ऊ ई कि जे भी अपनी इहाँ शौचालय बनवाई ओकरा के १५०० के सरकारी सहायता मिली! ई नियम के उद्देश्य 'घर-घर में शौचालय' उपलब्ध करावल अऊर 'खुला में शौच' के पद्धति के रोकल बा! सुनि के मन खुस भईल कि चल कुछ त नीमन होता! दस-बीस दिन बाद हम लौट आईनी! फेर अबकी जब हम गाँवे गईनी हं, त ओह सब घरन में शौचालय त बा, बाकिर अबो लोग बिहाने-बिहाने लोटे उठावेला! आ पूछले प कहेला कि 'खुला में, प्राकृतिक वातावरण में निपटले में जौन आनंद बा, ऊ हे चारी देवारी के लैट्रिन में कहाँ?' ई खाली ओह घरन के, चाहे खाली हमरिए गाँव में बल्कि अधिकत्तर गांवन के इहे हालि बा! जहाँ शौचालय नईखे ओहिजा के त कौनो बातिए नईखे, बाकिर जहाँ बा ओहुजा लोग कम से कम एक बेरा त लोटा उठाईये लेला! जाने लोग कब समाझी कि जौने प्राकृतिक वातावरण के नाम प ऊ खुला में शौच करता, ओहसे ऊ प्राकृतिक वातावरणे खतम होता, जाने कब समझी? देश के बहुतन राज्यन के बहुतन गाँवन में आबो शौचालय उपलब्ध नईखे, एके उपलब्ध करावल बेशक सरकार के जिम्मा बा, बाकिर जहाँ उपलब्ध बा शौचालय, ओहिजा अगर लोग खुला में शौच करता, त एक तरह से ऊ अपने हाथे अपनी नागरिक-कर्तव्यं के हनन करता!
Views: 31
बात त तहार सही बा..शौचालय के अलावा भी कई गो अइसने महत्वपूर्ण मुद्दा बा जेकरा में ग्रामीण चेतना के बहुते आभाव बा ...जइसे जइसे लोग पढ्त लिखत जाई इ समस्या के समाधान हो जाई ..
सही बात भईया... बहुत बाति बाड़ी सन जेमे ग्रामीण-अजागारुकता साफ़-साफ़ लऊकेला..! अगर ग्रामीण-अजागरुकता के एगो समुच्चय बनावल जाव, त ओकरी अनगिनत अववय में से एगो खुला में शौच भी रही...!
© 2012 Created by Admin.


text:
Come, let's do something for Bhojpuri...
प्रणाम आ जय भोजपुरी
सोहर , हमरा उमेद बा की सब केहु के मालुम होई की सोहर का होला , कब गवाला , तबो हम तनकी सा परिचय दे देत बानी , जवना से अगर केहु के भोर परल होई त इयाद परी जाई ।
सोहर भोजपुरी क्षेत्र मे लईका के भईला पे गवाला जवना के सोहिलो भी कहल जाला आ मंगल गीत भी कहल जाला ।
कुछ एक गीत मे एह के चर्चा भी बा जईसे
बाजेला आनन्द बधाव महल उठे सोहर हो
भा
गावहु ए सखि गावहु , गाइ के सुनावहु हो ।
सब सखि मिलि जुलि गावहु, आजु मंगल गीत हो ॥
कई जगह मंगल गीत बिआह के बेरि भी गवाला , तुलसीदास जी रामचरितमानस मे राम आ सीता के बिआह के बेर मंगल गीत गवाये के चर्चा कईले बानी ।
सोहर , लईका भईला के बाद गवाला , जब टोला मोहल्ला के भाई देआद के पटीदारी के लोग के घर के मेहरारु , जेकरा घरे लईका भईल रहेला उनुका घरे जुटेली स आ ओजुगा सोहर गवाला , ई गीत बारह दिन ले गवाला आ बारहवा दिने बरही संस्कार होला ।
सोहर मे चुकि भाव , आवाज आ तान के महत्व होला एह से एह मे व्याकरण वाला ( पिंगल के कहल ) हिसाब किताबा ना बईठा के मात्रा के हिसाब सुर ताल के हिसाब से बनेला । ( लोरिक विधा मे भी इहे हाल बा जहवा मात्रा के ध्यान ना राकह एक सुर ताल आ भाव के स्थान दिहल जाला )
वईसे कई गो साहित्यकार लोग सोहर के पिंगल के हिसाब से छन्द मे बना के लिखले बा लेकिन तबो जवन भाव ओरिजनल मे बा उ औरि कतहु ना मिली । खैर हम व्याकरण मे ना जाई के एगो आईडिया देनी हा कि सोहर का होला ।
साभार - डा. कृष्णदेव उपाध्याय जी के
Views: 160
वईसे त लईका भईला पे नानाप्रकार के सोहर गवाला लेकिन एगो अईसनो सोहर हम एजुगा पोस्ट करे जात बानी जवन बहुत कम लोग सुनले होई भा जानत होई । विश्वास करी हम जब पढनी एह सोहर के त हम खुद बिसमाध गईनी आ दिल खुशी से झुम उठल की हम अईसना क्षेत्र से बानी ।
सोहर जहवा लईका के महतारी अपना लईका के देस-सेवक बनावे के इच्क्षा करत बाडी ।
सुन लागे दिया बिनु मन्दिल , मांग सेनुर बिनु हो ।
ललना ओइसन सुन तिरिया गोद, से एक बालक बिनु हो ॥
सुन लागे महल अटरिया, अवरु खेत घरतिया नु हो ।
ललना नाही निक लागे सुख भोग , से एक सतति बिनु हो ॥
बड बड भईले जतनवा , उपइया , उपचारवा , नु हो ।
ललना जबले किरिया भईले राम के , गोदिया बालक खेले हो ॥
पुतवा के देबो भारत मईया के सेउवा मे , मातवा के सेउवा मे हो ।
ललना पुत करिहे देसवा के काम , त जनम सुफल होईहेँ हो ॥
मनवा मे इहे अभिलाख , इहे एक साध , इहे एक सधिया नु हो ।
ललना पुत मोरे होवे देस सेवक , राम से विनति करी हो ॥
साध - इच्क्षा , जतनवा - बहुत मेहनत से , तिरिया - स्त्री , अटरिया - अट्टालिका , अवरु - और , ओइसन - उसी तरह ( ओही लेखा )
सोहर , जहवा लईका के माई अपना लईका के स्वदेशी ( भारत के ) वस्त्र पहिने खातिर प्रार्थना करत बाडी
आवहु मोर परोसनि , गोत , देयादिनि हो ।
ललना होरिला जनमवा के सोहर, गाई सुनावहु हो ॥
होरिला मनोहर गोदिया मे , किलकेला सुख होला हो ।
ललना देखि देखि उमडत मनवा , अननवा मनावहु हो ॥
सब मिलि एहि खुसिहलिया मे, सखिया सहेलरि हो ।
ललना छोड देहु कपडा बिदेसी , सुदेसिया के पहिरहु हो ॥
अवरु चलावहु चरखा , सबहि मिलि गावहु हो ।
ललना भारत नइया मझधारवा, त पार लगावहु हो ॥
किलकेला - खेलना , उमडत - उमंग मे आईल , अननवा - खुशी , सहेलरि - सहेली , सुदेसिया - स्वदेसी , पहिरहु - पहनना , मझधारवा - लहर
© 2012 Created by Admin.


text:
Come, let's do something for Bhojpuri...
शादी भईला के बाद , लईकी के जब बिदाई होला , भा गवना के बेर जब बिदाई होला ओह समय के मार्मिक गीत , भाव जज्बात आंखि से चुअत लोर , आस पडोस टोला के बटोराईल लोगन के आंखि से झर झर बहत लोर एगो बहुत दुख वाला समय एगो बहुत कष्ट वाला समय पैदा कई देला ।
भोजपुरी गीतन मे बिदाई के गीत के बहुत भरमार बा बहुत गीत बाडी स आ एक से बढि के एगो गीत बाडी स । हम सोचनी हा बिआह वाला मे एह के राखी फेरु सोचनी हा की एकरा के अलगा कालम दिहल जाउ ।
जय भोजपुरी
Views: 279
विदाई का गीत
खेलत रहलीं सुपली मउनिया, आ गइले ससुरे न्यार।
बड़ा रे जतन से हम सिया जी के पोसलीं, सेहु रघुवर ले-ले जाय।
आपन भैया रहतन तऽ डोली लागल जइतन, बिनु भैया डोलिया उदास।
के मोरा साजथिन पौती पोटरिया, के मोरा देथिन धेनु गाय।
आमा मोरे साजथिन पावती पोटरिया, बाबाजी देतथिन धेनु गाय।
केकरा रोअला से गंगा नदी बहि गइलीं, केकरे जिअरा कठोर।
आमाजी के रोअला से गंगाजी बहि गइलीं, भउजी के जिअरा कठोर।
गोर परूँ पइयाँ परूँ अगिल कहरवा, तनिक एक डोलिया बिलमाव।
मिली लेहु मिली लेहु संग के सहेलिया, फिर नाहीं होई मुलाकात।
सखिया -सलेहरा से मिली नाहीं पवलीं, डोलिया में देलऽ धकिआय।
सैंया के तलैया हम नित उठ देखलीं, बाबा के तलैया छुटल जाय।
साभार - कविता कोष
© 2012 Created by Admin.


text:
Come, let's do something for Bhojpuri...
एह वेबसाइट के बारे में:
जय भोजपुरी डॉट कॉम आज के जागरूक भोजपुरिया के मांग रहल हा, जहाँ छोट चाहे बड़ आ हर तरह के सोच रखे वाला लोग भोजपुरिया अंदाज में आपन लोगन से मिले, आपन बात कहे, अपना बारे में बतावे, दूसरा के बारे में जाने, उहो बिना कौनो भेद भाव के... त आईं बिना देरी के अपना लोगन से जुडी, अपना लोगन के जोड़ी, आपन आवाज अपना भाषा में सब लोगन तक पहुँचाईं... अउर दुनिया के हर कोना में भोजपुरी के जयकार करवाईं...
नियम आ शर्तें:
1. एह वेबसाइट से जुडल कवनो भी व्यक्ति के बारे में एह वेबसाइट पर निजी आरोप लगावल मना बा.
2. एह वेबसाइट पर गलत/अशोभनीय/जाति-धर्म के आधार पर बाँटे वाली भाषा के इस्तेमाल मना बा.
3. एह वेबसाइट पर कवनो दोसर वेबसाइट के लिंक दीहल मना बा. (खाली एगो ब्लॉग के text लिंक "My Page" पर राखल जा सकेला)
4. एह वेबसाइट पर केहू के मर्जी के खिलाफ ओकरा के लगातार कई गो मैसेज भेजल मना बा.
5. एह वेबसाइट पर कवनो फिल्म, गाना, धर्म, वेबसाइट चाहे सामान के प्रचार बिना लिखित आदेश के कइल मना बा.
6. कवनो तरह के विवादास्पद मुद्दा चाहे सामग्री पर अगर 5 सदस्य शिकायत क दीहें, त मॉडरेटर द्वारा ओकरा के हटावल जा सकेला.
7. एह वेबसाइट के कवनो तरह के व्यावसायिक इस्तेमाल ना कइल जा सकेला. कवनो भी सदस्य से कवनो तरह के खरीद/बिक्री चाहे अन्य कवनो तरह के बिजनेस डील खातिर वेबसाइट प्रबंधन जिम्मेदार ना होई. एह वेबसाइट का माध्यम से मिलल कवनो सदस्य के साथ भी कवनो तरह के वित्तीय लेन-देन खातिर वेबसाइट प्रबंधन के दोषी ना ठहरावल जा सकेला.
8. कवनो तरह के शिकायत भइला पर संबंधित सदस्य के सदस्यता रद्द क दीहल जाई.
9. एह वेबसाइट पर केहू के द्वारा कइल कॉमेंट चाहे व्यावहार खातिर वेबसाइट प्रबंधन ना जिम्मेदार होई.
10. एह वेबसाइट पर कवनो दोसर व्यक्ति के नाम पर प्रोफाइल बनावल मना बा. हमनी का हर प्रोफाइल के लोकेशन IP Address द्वारा खोजल जा सकेला, आ एह तरह के कवनो शिकायत मिलला पर संबंधित व्यक्ति के खिलाफ कानुनी कारवाई कइल जा सकेला.
11. एह वेबसाइट पर कवनो दोसरा वेबसाइट/पत्रिका से लेख, खबर, गाना, फोटो इत्यादि बिना इजाजत के एहिजा पोस्ट कइल मना बा. कवनो तरह के कॉपीराइट के मामला में वेबसाइट प्रबंधन के दोषी ना ठहरावल जा सकेला.
12. एह वेबसाइट पर पब्लिकली केहु के फोन नम्बर या ई-मेल एड्रेस माँगल या दिहल मना बा. अगर बहुत जरुरी होखे त प्राइवेट चैट या Inbox में ई जानकारी भेजल जा सकेला।
13. एह वेबसाइट पर फोरम पर खाली अइसने विषय लगावल जा सकेला, जवना पर बाकी लोग का लगे बतकही के उम्मेद होखे. कवनो निजी विषय, आ अइसन विषय, जवना से बाकी लोगन के सरोकार ना होखे, ओकरा के हटा दिहल जाई. कवनो विषय के हटाये के अधिकार जय भोजपुरी डॉट कॉम प्रबंधन का लगे सुरक्षित बा.
14. जय भोजपुरी डॉट कॉम पर हिन्दी या अंग्रेजी में लिखल कवनो ब्लॉग ना फीचर कइल जाई. काहें कि ओह भाषा खातिर बहुत वेबसाइट बाडी सन, आ हमनी का एहिजा भोजपुरी खातिर जुटल बानी जा.
15. कवनो तरह के विवाद के स्थिति में जय भोजपुरी डॉट कॉम के प्रबंधन के फैसला आखिरी होई.
16. जय भोजपुरी डॉट कॉम प्रबंधन एह नियमन में समय-समय पर बिना कवो पूर्व सुचना के बदलाव क सकेला, आ ऊ नियम एह वेबसाइट के इस्तेमाल करे वाला सब आदमी पर लागु होई.
© 2012 Created by Admin.


text:
Come, let's do something for Bhojpuri...
भाई जी हम हु राउरे जइसन २-३ बारिश पाहिले जुडल बानी
अतना जननी की एहिजा एकदम घर परिवार वाल बात बा
राउर स्वागत बा एक हाली फेरु जय भोजपुरी परिवार मे
धन्यवाद आइन जा कुछु कैल जाऊ आपना माट्टी औरु संस्कृति खातिर !
प्रणाम ,जय भोजपुरी
राउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे वाला लोगन के एक दूसरा से जोड़ी के भोजपुरी कला अउर संस्कृति के उत्थान खातिर समर्पित बा,
रउवा एह परिवार में लोगन से मेल जोल बढ़ाते हुवे ,ब्लॉग अउर ,फोरम के माध्यम से एक दूसरा के बिचार के जानते हुवे भोजपुरी कला अउर संस्कृति के उपर विचार बिमर्श करते हुवे भोजपुरिया लोगन के दुःख -सुख में शामिल हो सकत बानी.
ऐगो लिन्क दे रहल बनी सहायता, खातीर ऐह के पढ लेब
http://www.jaibhojpuri.com/page/rules-1
त जय भोजपुरी परिवार में आपन थोडा सा बहुमूल्य समय दे के ..
आई ,भोजपुरी खातिर कुछ कइल जाव..
जय भोजपुरी
© 2012 Created by Admin.


text:
Come, let's do something for Bhojpuri...
सभे के प्रणाम आ जय भोजपुरी ,
जब पहिलका हाली गूगल में हम भोजपुरी सर्च कैनी त हमरा तनकियो आभास ना रहे कि इ क्षण हमरा जिनगी के एगो नया मोड़ देबेवाला बा . जय भोजपुरी के आप्सन क्लिक कैनी त भोजपुरी के प्रति प्रेम, जवन अंतर्मन में सुतल रहे एगो करवट लेहलस आ फेरु एकरा से जुड़ के हम एगो ऐसन परिवार के हिस्सा बन गैनी जवन गर्व करत रहे अपना भोजपुरिया भैला पर . अपना पहचान ,अपना संस्कृति के प्रति जेकरा मन में असीम श्रधा रहे . आत्मविश्वास के बयार जवन थम गइल रहे ,बहे लागल . जीवन के एगो सही दिशा मिलल . एह सब खातिर हम परिवार आ परिवार के हरेक सदस्य के हार्दिक प्रणाम करत बानी .
प्रथम भोजपुरिया स्वाभिमान सम्मलेन में परिवार हमरा के महत्वपूर्ण जिम्मेद्दारी देले रहे ,जवना के निभावे के हम पूरा कोशिश कैनी आ एक हद तक एह कोशिश में कामयाबी भी मिलल . आज एक बार फेरु हमरा खुशी के ठिकाना नइखे . द्वितीय सम्मलेन के मेजबानी पंजवार के मिलल बा ई बहुत बड़ उपलब्धि बा पंजवार के . इ हम नैखीं कहत पंजवार के बच्चा -बच्चा कह रहल बा . आज जब गाँव के युवा लोगन के मिटींग में जब हम बतवनी हा कि जय भोजपुरी परिवार के दुसरका सम्मलेन पंजवार में होई त सब लोग के उत्साह देखे लायक रहल हां . जय भोजपुरी के नारा लागे लागल हा . सब लोग एक स्वर से कहल हा कि एह कार्यक्रम के ऐतिहासिक बनावे में कवनो कोर कसर नइखे छोड़ेके .आलम ई बा कि एह क्षेत्र में हर आदमी के जबान पर अगिला सम्मलेन के चर्चा हो रहल बा .
आज एक बार फेरु दोहरावत बानी परिवार जवन भी आदेश दिही ,ओकर अक्षरशः पालन होई . सारा भोजपुरिया सिपाही कमर कस के तैयार बाडन . पीछला साल के एगो फ्लेक्स जवन स्मृति स्वरूप राखल गइल रहल हा ओकरा के चिपका के जय भोजपुरी के शंखनाद करत नवचेतना के सिपाही लोगन के तेवर देख के हम विश्वास के साथे कह सकत बानी कि एह कार्यक्रम के सफलता के लेके कवनो संशय नइखे रह गइल . रौवा सब आपन कीमती विचार राखीं . आपन सुझाव दिहीं ताकि कार्यक्रम के एगो रूपरेखा तय हो जाव .
कार्यक्रम के बारे मे जानकारी -
दिनांक - 3 दिसम्बर , 2011 दिन शनिवार
स्थान - प्रभा प्रकाश डिग्री कालेज , पंजवार , प्रखंड + थाना - रघुनाथपुर
सिवान, बिहार
जय भोजपुरी
Views: 683
दु डेग भोजपुरी खाति ...
आई सभे चलल जाउ सिवान ,,,, आई सभे कुछ कईल जाउ भोजपुरी खाति ....
जय भोजपुरी जिआ भोजपुरी
संजय भाई संगे संगे डेग डाले के बा एक दम बरिआर डेग आ भोजपुरी ओह मोकाम तकले पहुंचावे के बा जवना के हकदार भोजपुरी बिआ ...
जय भोजपुरी जिआ भोजपुरी
परनाम संजय भाई ...
जागी गइल बा भोजपुरिया स्वाभिमान, दिवाके रहब जा भोजपुरी के सम्मान ।
ढेर हो गइल अबना सहाई अपमान, चलs चलs हो चलs चले के बा सिवान ।।
जय भोजपुरी ...
sanjay bhaiya parnam a jai bhojpuri |
pahilaka bar jetana badhiya dhang se raua log kaini uhe kam na rahal |
ham ta photo dekhale rahani bakir sab bujhat rahe |
bhagwan se vinati ba eh bar aur badhiya sehoi ,hamar shubhkamna ba |
jai bhojpuri jiya bhojpuri |
sanjay pandey
Sanjay Bhai Pranam aa Jai Bhojpuri,
Bahute sukhdayak samachar dehani, aa kahen na apana bhasha se prem kare aa rakhe wala har bhojpuriya manush ke ego khushi wala chan ba ii.
Poora vishwas ba aapan bhojpuriya samaj eh karyakram ke safal jarror banai.
Jai Hind aa Jai Bhojpuri.
© 2012 Created by Admin.


text:
Come, let's do something for Bhojpuri...
सबके प्रणाम,
तोहरी याद के झोंका अइसन, झूला झुला गइल,
अब का कहीं, हमरा के त, सबकुछ भुला गइल,
तोहरी याद के झोंका अइसन . . . . . . . ।
हमरी तकला पे लजाइल, फेर बचा के कनखी…Blog “याद के झोंका” 15 Likes ''चल कराची , आजु ना बाँची !''
सब के प्रणाम आ जय भोजपुरी । आजु एगो देशभक्ति गीत ले के सेवा मेँ आईल बानी जवन कारगिल युद्द के बेरी लिखले रही आ बड़ा लोकप्रिय भईल रहे । ह , मूल गीत मेँ समय के साथे कुछ परिवर्तन क देले बानी । जय हिन्द…Blog ''चल कराची , आजु ना बाँची !'' 16 Likes करुनाकर रमायन : बालकाण्ड (२४ वाँ किस्त)
करुनाकर रमायन (भोजपुरी महाकाव्य)…
सब केहू के प्रणाम,
हर साल के तरह एह साल भी पांच सितम्बर के शिक्षक दिवस मनावल जात बा. डाक्टर सर्वपल्ली राधाकृष्णन जी के…Blog आईं आज टीचर्स डे मनावल जाओ.... 19 Likes चतुरी चउबे - स्व .कैलाश राय 'कमरपुरी Blog चतुरी चउबे - स्व .कैलाश राय 'कमरपुरी 13 Likes अईँठल रहनि
जय भोजपुरी आ प्रनाम
छाती तानि के खुब घुमले बुआ
अब तनि, माई बाबु,
अपना आजा अठराजा के
थाती सम्हारि के त देखु,
ढाहे गिरावे के बात त
तोरा ओठ से रोजे चुअत रहेला…
सब केहू के प्रणाम,
सब केहू के प्रणाम,
एह विषय पर कई हाली चर्चा भईल बा..खासकर नवीन भाई कई बार एह मसला पर आपन ब्लॉग भा फोरम के माध्यम से आपन…Blog खाली भोजपुरी भोजपुरी चिचियईला से होई???? 13 Likes "हमरी पीढ़ी पे तो दुई तरफ़ा मार पड़ी बा "
Blog "हमरी पीढ़ी पे तो दुई तरफ़ा मार पड़ी बा " 15 Likes रकम बिना जरे लागल जिया ,पईसा कब भेजब पिया । तेल बिना नइखे जरत दिया , पईसा कब भेजब पिया ।का बताईं..............हमरी पीढ़ी…
सादर प्रणाम,
बिहार राज्य में मोतीहारी जिला के रहे वाला हमार मित्र उदय जी के बड़ बहिन, हमनी के पुनीता दीदी शुरु से ही बड़ा विनम्र आ मिलनसार स्वभाव के एगो भावुक महिला रहली, अच्छा-खासा…Blog “पुनीता दीदी के पुनीत अभियान” 15 Likes
प्रनाम आ जय भोजपुरी
भारत संस्कार के देश ह भारत कई गो भाषा के पहिचान के देश ह भारत सन्युक्त सम्म्लित परिवार के देश ह भारत दुनिया के एक संगे रहे सिखावेला नीमन से बोले बतियावे…Blog बिकास के रेस मे टुटत दरकत बिगाईल फेंकाईल रिश् 16 Likes रतन काका (एगो कहानी ) *पहिलका भाग * रतन काका के परिवार मेँ चार गो सदस्य रहले । काका , काकी , उनकर बेटा आकाश आ बेटी चिन्ता । काका खुद त पढ़े लिखे ना पवले रहन बाकिर अपना बेटा के पढावे मेँ आपन हाड़ गड़ा दिहले आ हाड़ गलल त गलल खेत बधार कुल्ही… Blog रतन काका (एगो कहानी ) *पहिलका भाग * 12 Likes आजादी दिवस मनाव झंडा फहराईके । आजादी दिवस मनाव झंडा फहराईके ।
प्रनाम आ जयभोजपुरी।
आजकल हमनी के गवँई परिवेश मेँ एगो…Blog अन्धविशवास 14 Likes टीम अन्ना से अन्ना पार्टी
सब केहू के प्रणाम,
अन्ना के आन्दोलन ख़त्म!! केजरीवाल के छिपल महत्वाकान्छा उजागर!!! ना जाने अईसन केतना स्लोगन से केतना विश्लेषण से इलेक्ट्रोनिक…Blog टीम अन्ना से अन्ना पार्टी 18 Likes
© 2012 Created by Admin.


text:
Come, let's do something for Bhojpuri...
बहुत गर्व के साथ हमनी के कहत रहीं जा कि हमनी के देश में का कमी बा कि यहाँ आज तक ना त ओलंपिक भा कौनो अंतर राष्ट्रीय स्तर के बड़ा खेल हमनी के देश में ना हो सकेला? अगर क्रिकेट के हटा दीं त अभी तक कोई भी बड़ा प्रतियोगिता के आयोजन नइखे भईल हमनी के देश में! आ क्रिकेट के भी लेत बानी त वोक्रो जिमेवारी भी पूरी तरह से भारत के नइखे मिलल अभी पीछे मिलल भी रहे त दू-तीन देश के मिला के, त का सही में हमनी के देश एकर काबिल नइखे? या राजनेता लोग आपन कमाई खातिर एकरा के बेचत बारन? का एक्नी सब के देश हित से ज्यादा पार्टी फंड भा पार्टी बा? का होई राष्ट्रकुल खेल के? दिल्ली भा पूरा देश के खरबों रुपया एक्नी के ऊपर निछावर भईल देश के पर का देश के इज्ज़त बची?
नेता लोगन के राय त रवा सभे रोज ही देखत बानी जा, तनी सा जनता जनार्दन लोग आपन राय दिही जा
jAI BHOJPURI
Views: 237
© 2012 Created by Admin.


text:
Come, let's do something for Bhojpuri...
Posted on March 7, 2012 at 10:00am 8 Comments 20 Likes
Continue
तिरिया चरितर त अपने सभे का बहुत सुनले होखम जा आईं तनी वोही से जुडल एगो अउरी प्रसंग सुनल जाव| एगो मरद रहले उ अपना मेहरारू से रोज पुछस की रे तनी बताव न तिरिया चरितर का ह? त उ मेहररुआ रोज इ कह के टार देव की तनी मोका आवे दिहिन त बढ़िया से बता देम| एक दिन का भइल की मरदा बड़ी ताव में आके कहलस की देख ते रोज़ टार देत बाडिस आज तोहरा बतावहीं के पारी| त मेहररुआ कहलस की ठीक बा जब इतना जोर-जबरदस्ती करते बानी त आज कौनो बेरा मोका निकल…
जय भोजपुरी आ प्रणाम ...........
राउर जय भोजपुरी परिवार में स्वागत बा ...
परनाम रवि जी,
राउर जय भोजपुरी परिवार में स्वागत बा ...
जय भोजपुरी ।
© 2012 Created by Admin.


text:
परछाई के हम आकार बुझ लिहनी
पल भर के सपना के हम साकार बुझ लिहनी
उनका हर बात के मजाक बुझ लीहनी
रहे उनकर मुस्कुराये के आदत
और ओके हम प्यार बुझ लीहनी
उनका रूप के हम चाँद बुझ लीहनी
पतझड के हम बहार बुझ लीहनी
रिम-झिम फुहार के हम बरसात बुझ लीहनी
उनका हर बात के मजाक बुझ लीहनी
रहे उनकर मुस्कुराये के आदत
और ओके हम प्यार बुझ लीहनी
Added by Bishwajit yadav on November 30, 2010 at 7:30pm —
10 Comments
आज लागता कि बदल गइल बा आदमी , Continue
अपना लगावल आग में ही जल गइल बा आदमी,…
Added by Rajeev Kumar Pandey:- on November 29, 2010 at 7:33pm —
9 Comments
Continue
भोजपुरी वर्जन
हम तस्वीर जब भी बनाइले तोहार,…
Added by Rajeev Kumar Pandey:- on November 29, 2010 at 6:49pm —
9 Comments
पटना। प्रसिद्ध फिल्म प्रचारक प्रशांत के असामयिक निधन से पूरा भोजपुरी फिल्म इंडस्ट्री सदमा में आ गइल बाटे। भोजपुरिया डॉट कॉम के मिलल जानकारी के अनुसार प्रशांत के निधन आज सबेरे एगो सडक-दुर्घटना में हो गइल, जब ऊ लखनऊ से पटना लौटत रहलन। ई दुर्घटना जगदीशपुर (आरा) का लगे राष्ट्रीय राजमार्ग पर भइल, जवना में उनका संगे सुजीत मिश्रा के भी निधन हो गइल।
स्व. प्रशांत अभी मात्र 22 साल के रहलन, अउर एतना कम उमिर में उनकर
पहिचान भोजपुरी फिल्म इंडस्ट्री के एगो बडहन प्रचारक का तौर पर हो गइल रहे। अपना… Continue
Added by Admin on November 29, 2010 at 1:00pm —
15 Comments
अगर राउर कंप्यूटर पुरान बावे या फिर बहुत स्लो चलेला ता इन्टरनेट इस्तेमाल करे खातिर सब से अच्छा ब्राउज़र "गूगल क्रोम" बावे |
खुले में बहुत तेज और इस्तेमाल करे… Continue
Added by FAIYAZ AHMAD [RINKU] on November 28, 2010 at 10:47pm —
8 Comments
प्रणाम आ जय भोजपुरी
कहल जाला की जब सब कुछ नीमन होखे के रहेला त साईत , समय आ बयार सब नीमने रहेला । जी हम सांचो कहत बानी , अब देख ली सभे , जनता दिल से ओट कई के नितिश बाबु के जीतवलस आ ओह के असर के देखी की रोजगार के अवसर धाँई धाँई आवे लागल।
आजुवे एगो समाचार आंखि के सोझा आईल हा त कहनी हा की ब्लाग के माध्यम से रउवा सभ लोगन से शेयर कईल जाउ ।
जागरण के अनुसार ई खबर बा ---> … Continue
Added by नबीन भोजपुरिया ( NB ) on November 28, 2010 at 9:17pm —
6 Comments
~**॥ॐहरे कृष्ण॥**~
सगरो भोजपुरिया समाज के हमार हार्दिक प्रणाम बा। आ
हमरा भोजपुरी रचना कुल्ह के जवन स्नेह मिलेला ओकरा खातिर हम सबकर आभारी बानीं। आ भोजपुरीया समाज के सेवा मे आपन अगिला रचना पठाव तानीँ।ई गज़ल मेँ एगो दुखी आदमी के मनोभाव उकेरे के प्रयास कईले बानीँ।
आशा बा त्रुटी के क्षमादान करब् लोगन्।
दर्द सहते सहत दरदवे,
आसरा बनि गईल जिँदगी के।
जे सतावत रहे रात दिन,
ऊ खुदा बनि गईल जिँदगी के।
नाहीँ लउके अँजोरिया कहीँ स्वार्थ के अस… Continue
Added by SURAJ DWIVEDI 'SARAS' on November 28, 2010 at 3:12pm —
7 Comments
आज देश पर अब तक भइल सबसे बडहन आतंकी हमला के बरसी हवे, अउर एक पल खातिर हर भारतवासी ओह हर व्यक्ति के श्रद्धांजलि देता, जे एह हमला में मारल गइल। मेजर उन्नीकृष्णन अउर हवलदार गजेन्द्र सिंह समेत हेमंत करकरे, तुकाराम ओंबले अउर हर सुरक्षाकर्मी के शहादत पर हर केहु के गर्व बा, लेकिन लोगन के मन में कहीं ना कहीं एगो गुस्सा भी बा कि आखिर कसाब के फांसी कब होई।
आज सबेरे अखबार में पढनी ह कि कुछ अमेरीकी लोग चाहता कि कसाब के फांसी ना होखो, बल्कि ओकरा के सुधारे के कोशिश कइल जाव। लोग मानवाधिकार… Continue
Added by Sudhir Kumar on November 26, 2010 at 11:00am —
9 Comments
बिहार के चुनाव में नितीश कुमार के जीतला से बिहार के भविष्य खुल गईल, अब ५ साल तक उनका के कोई ना हटाई
इहे ५ साल में सबका भुझा जाई की बिकाश का कहला, लालू जवन ना कईले उ अब होई , आज बिहार के जनता बड़ा
खुश होई की हमार आपन नेता नितीश कुमार जित गईले, हम दिल्ली जैसन सहर में रह के आज भी बिहार के बिकाश
चाहिले,लालू आ पासवान का सोचले हा लो की राबड़ी देवी फिर मुख्यमंत्री बन जहिहे का, त उनका लोग के भूल बा,
आज सुनके बड़ा दुःख होला की बिहार में ही सब गलत होखेला… Continue
Added by subhash kumar on November 24, 2010 at 4:40pm —
7 Comments
बिहार में बिकास के ऊँचा भईल शीश.
का जोरदार मिलल बा जनता के आशीष.
आखिर जीत गईलेन "नितीश"
आखिर जीत गईलेन "नितीश"
जात पात अउर उंच नीच के धूमिल हो गईल नारा.
जनता के सुंदर निर्णय के आज देख ली नज़ारा.
सर उठा के जियेहेंन अब… Continue
Added by NOORAIN ANSARI on November 24, 2010 at 11:44am —
7 Comments
ह
न बड़ा म
र्सित बा ,
ख
न में कई तरह के म
याल आ रहल बा ,
भे
करा भे
करा से के
ट होई ,
आज तक चे
करा से जे
टिंग करत रही ,
उ लोग जब… Continue
Added by Brij Kishor Tiwari on November 23, 2010 at 10:30pm —
16 Comments
दिल के छू जाला;
का ऊ दिन रहल...
माँ के गोड अउर पापा के कंधे
आज याद आवता सब हमके.
रोवत-रोवत सुत जाइब
खुद से बात करते-करते खो जाइब.
ऊ माँ के आवाज लगावल
खाना हाथों से खियावल
ऊ पापा के डाँट लगावल
जिद पूरी होखे के इंतजार करल
का ऊ दिल रहल बचपन के सुहावन
अब जिद भी आपन
सपना भी आपन
कइसे कहीं का चाहीं हमके
मंजिलों के ढूढत हम
कहाँ खो गइनी
का हम एतना बड हो गइनी ?
Added by vinod kumar Rajbhar on November 23, 2010 at 11:30am —
6 Comments
प्रणाम आ जय भोजपुरी … Continue
Added by नबीन भोजपुरिया ( NB ) on November 22, 2010 at 12:00pm —
15 Comments
चलs चलs चलs भईया बान्ही के मोटरिया ,
की माई के लवटावे के बा शान हो...............,
कुहुकेली माई हमार, फईलल बा अन्हरिया ,
की आयिब माई राखब तोहर मान हो.........,
फहर फहर फहरायिब , भोजपुरी के झंडवा ,
की जीरादेई से होई एलान हो.................,
सगरो भोजपुरिया आवत बाड़े संगवा,
की आवत बानी भोजपुरियन के आन हो............................................
चलs जीरादेई
जय भोजपुरी
Added by Ashutosh Ranjan on November 22, 2010 at 7:30am —
6 Comments
हमहूँ फिलिम बनावत बानी, फिलिम बनावल जरूरी बा,
ठूंस ठूंस के मसाला भरेम , इ हमार मजबूरी बा,
कथा का होई, पटकथा का होई, विचार कवन जरूरी बा,
आईटम सांग जरूर बजवायिब, धंधा के मजबूरी बा,
नाम से ही करेंट मारो अईसन नाम राखल जरूरी बा,
रौवा देखे आयीं भा ना आयीं पत्रकारन के जी हजूरी बा,
सूटिंग करेब देश विदेश में रंगीनी बहुत जरूरी बा,
देसवा के सुगंध का होई, एयिमें कवन मजबूरी बा,
पईसा ही खुदा, पईसा ही भगवान्,पईसा बनावल जरूरी बा,
पटर पटर… Continue
Added by Ashutosh Ranjan on November 18, 2010 at 7:30pm —
12 Comments
दर्द बा केतना बताई कइसे
अब तू ही बता द भुलाई कइसे
सांस रुक जाई त रुक जाई जिंदगी
हर सांस में तू ही समाइल बाडू
ह्र दिन करी जतन भूल जाए खातिर
एक पल भी कहाँ तू भुलैइल बाडू
जिंदा रहे खातिर सांस रुकाइ कइसे
अब तू ही बता द भुलाई कइसे
चल गइलू छोड के तनहा अकेला
सांगी साथी सभी संग बिछडत गइल
खुशीयन से भारल रहे जिंदगी
पल भर में कईसे वीरान भइल
दगा देबे के इरादा मन समाइल कइसे Continue
अब तू ही बता द भुलाई…
Added by Raju Yadav on November 18, 2010 at 4:00pm —
6 Comments
गुलामी
गुलामी एगो गारी ह
भय आ दरिद्रता के महतारी ह
एकरा पुण्य प्रताप से आधा दुनिया में
भेद भाव के बेमारी बा
अमीर गरीब के बनावल ई खाई ह
मानवता जेमे समाईल बा
भारतेंदु जी कहलन की लोहा के स्वाद ओह घोडा से पूछी
जेकरा मुंह में लगाम डालल बा
लेकिन का केहू ई बताई जवन गरीब दिन में कई हाली मुवता
ओकर केकरा मलाल बा
हर केहू महात्मा गांधी आ मार्टिन लूथर किंग ना बन सकेला
लेकिन हर केहू अंग्रेजन के देखावल राह पे जरुर बढ़… Continue
Added by Harender K. Mishra on November 17, 2010 at 10:20pm —
7 Comments
इ जे सिनेमा बा भोजपुरी
बढ़ी गइल बाटे दिल से दुरी
लोग दुखी बा अश्लीलता से
समझी तनकी इ मजबूरी
फिलिम निर्मात्ता अइसन बाने
निर्देशक, हीरो के संग मिलाके
रंग जमावत बा लोग अइसन
की जनता पानी मांगत बाटे
बाटे हिरोइन के परेशानी
दू चार साल के बाटे जवानी
एह से घर परिवार भुला के
फिलिम में कइले जात नादानी
जनता करे त करे काथी
एने फिलिम बा ओने माटी
लोगवा सोचत बाटे अइसन
सब घर चाची त केकरा पे ताकी… Continue
Added by Pankaj Praveen on November 15, 2010 at 2:30pm —
9 Comments
इ एगो अईसन वेबसाइट हवे जून बहुत सारा सॉफ्टवेर के 24 घंटा खातिर फ्री में उपलब्ध करावेला यानि एह वेबसाइट पर हर 24 घंटा में एगो सॉफ्टवेर के अपलोड कईल जाला जुना के केहू भी फ्री में डाउनलोड और इंस्टाल कर सकत बावे ,हालाँकि उ सॉफ्टवेर बाद में भी… Continue
Added by FAIYAZ AHMAD [RINKU] on November 14, 2010 at 8:26pm —
7 Comments
मुंबई। एह खबर से शायद कई लोगन के ताज्जुब होई, लेकिन हमनी का आखिरकार एगो अइसन काम कइ देहनी जा, जेकरा बारे में बहुत लोग सोचले भी ना होई। आज दोपहर 3:20 बजे जब भोजपुरिया डॉट कॉम के ओर से राजेश पाठक जी बिग बॉस के निर्माता कंपनी के छठी माई के पावन प्रसाद देहनी, त ई भोजपुरिया संस्कृति खातिर एगो नया क्रांति के संदेश रहे। ई प्रसाद एगो अइसन "घर" में रहि रहल हमनी के आपन मनोज तिवारी खातिर रहे, जवना कार्यक्रम में शायद लोग कबो भगवान के बारे में सोचतो ना होई।
बात शुरु भइल पिछला हफ्ता, जब… Continue
Added by Admin on November 13, 2010 at 9:00pm —
14 Comments


text:
Come, let's do something for Bhojpuri...
जमशेदपुर। बिहार/उत्तर प्रदेश के सूर्य उपासना के प्रमुख पर्व छठ ना खाली ओहिजा के निवासी लोग मनायेला, बल्कि मारवाड़ी, बंगाली अउर ओडि़या परिवारन का संगे-संगे कुछ मुस्लिम लोगन में भी एकरा प्रति अटूट आस्था बाटे। एह लोगन के कहनाम बा कि जवना मनोकामना के पूर्ति खातिर ई लोग छठ पूजा शुरू कइल, ऊ पूरा हो गइल, जेकरा वजह से एह लोगन के आस्था काफी बढ गइल। आईं, हमनी का समाज के अलग-अलग तबका में छठ मनवला के बारे में…Continue
Added by Admin on October 31, 2011 at 1:30am — 6 Comments
Added by Shyam Narain Verma on October 27, 2011 at 1:20pm — 3 Comments
जय भोजपुरी कहऽ जागऽ भोजपुरिया।
अपना विकसवा में लागऽ भोजपुरिया।।
बुढ़ारी अपने आप में कवनो कार में देरी करा देला। देरी खातिर हम छमा चाहऽ तानी। आज दीअरी-बाती के सुभ अवसर पर जय भोजपुरी परिवार के सुभकामना करत स्री गनेस जी आ लछमी जी से निहोरा करऽ तानी कि हमरा भोजपुरिया भाई सबे के हमेसा कलयान करत रही सब।…Continue
Added by Vratraj Dubey 'Vikal' on October 26, 2011 at 9:00pm — 7 Comments
प्रनाम आ जय भोजपुरी
दिवाली के माने दिअरी बाती के सुभकामना आ बधाई बा संवसे भोजपुरिया समाज के
आजु दिवाली ह , सगरे मारि लोग दिआ बती जरावत बा , दिवाली भारत राष्ट्र के तेवहार ह बाकी सज्जे लोग चीन से बनल चीजन से घर के सजावत बा , दिवाली धन माने की लछमी जी के घरे बोलावे के तेवहार ह बाकी तनी मुडि घुमा के तिरछे देखब त दिवाली मे अधिका से अधिका धन चीन मे जात बा , काहे कि झालर मोमबत्ती पडाका अधिका से अधिका चीन से आवत बा भा चीन से आईल समान से बनत बा । आ ई बात त सब केहु जानत…Continue
Added by नबीन भोजपुरिया ( NB ) on October 26, 2011 at 7:00pm — 9 Comments
दियरीबाती के पावन तेहवार पर सगरी भोजपुरिया भाई लोग के हर क्षेत्र में उजियार होखे के हार्दिक शुभकामना.
Added by NOORAIN ANSARI on October 25, 2011 at 8:30pm — 7 Comments
Added by Shyam Narain Verma on October 22, 2011 at 2:01pm — 6 Comments
Added by Rajeev Mishra "राजीव भोजपुरिया" on October 20, 2011 at 7:00pm — 7 Comments
Added by Anoop Srivastava on October 19, 2011 at 2:35pm — 9 Comments
कलयुग के काल मे चोर भइल राजा
Added by Brij bhushan choubey on October 18, 2011 at 2:26pm — 9 Comments
Added by NOORAIN ANSARI on October 17, 2011 at 5:52pm — 11 Comments
Added by Anoop Srivastava on October 15, 2011 at 7:22pm — 5 Comments
परनाम आ जय भोजपुरी !
काश ई जिनगी जी लिहल आसान होइत!
हर खुशी के पा लिहल आसान होइत !
चहला पे मौत के चुन लिहल आसान होइत!
रोवते-रोवते सच मे हस लिहल आसान होइत!
आज के दोस्तन के भीड़ मे ईगो,
सही…Continue
Added by arjun rai 'भोजपुरिया' on October 15, 2011 at 6:00am — 6 Comments
प्रनाम आ जय भोजपुरी
तेग अली जी के बारे मे हमरा डा. कृष्णदेव उपधिया जी के लिखल किताब मे कुछ पढे के मिलल रहे , इँहा के बदमास दर्पण किताब भी छपाईल बिआ जवन की प्रिंट एशिया मे मिल सकेले ! इँहा के बनारस के रहे वाला रहनी करीब करीब 1895 मे इँहा के लिखल किताब बदमास दर्पण आईल रहे ।
इँहा के बारे मे खोजत रहनी ह त एगो ब्लाग बिनय पत्रिका भेंटाईल ह जहवा इँहा के बारे कुछ जानकारी दिहल बा , खास कई के इँहा के लिखल किताब " बदमास दर्पण " के बारे मे दिहल गईल बा !…Continue
Added by नबीन भोजपुरिया ( NB ) on October 14, 2011 at 4:42pm — 4 Comments
Added by Anoop Srivastava on October 13, 2011 at 7:55pm — 5 Comments
Added by Rajeev Mishra "राजीव भोजपुरिया" on October 11, 2011 at 6:00pm — 5 Comments
प्रनाम आ जय भोजपुरी
भोजपुरिया धरती प एक से बढि के एक लोक - कलाकार के जनम भईल बा एक से बढि के एक साहित्यकार , नाटककार के जनम भईल बा , बस अतने बा की बहुत कम लोगन के मेहनत हमनी के सोझा लउकत बा एकरा पाछे जवन भी कारन होखे बाकी हम ई त जरुर कहब की एह नाटककार , साहित्यकार , देशभक्त लोगन के बारे मे कुछ बरिआर जानकारी बिस्तार से एकठ्ठा नईखे कईल गईल एक जगह जमा के नईखे राखल जवना से हमनी के जाने सुने पढे मे सुविस्ता रहो ! तबो कुछ लोग लागल बा जे अपना ओरि से मेहनत कई के लागि भीड के गुमनामी…Continue
Added by नबीन भोजपुरिया ( NB ) on October 11, 2011 at 1:30pm — 6 Comments
प्रणाम आ जय भोजपुरी
नीतीश दुवेदी जी के हिन्दी मे लिखल ई कविता के हम भोजपुरी मे लिखे के कोशिश कईले बानी सायेद रौआ लोग के पसंद होखे
माई के गला लगावेल कुच्छ देर हमरो पास रह!
बाबूजी बहुत याद आवेल कुछ अईसने हमरो से कह!
हमहु मन मे ज़ज्बात के तूफान रखले बानी,
जाहिर ना कईनी त ईमत सोच बाबूजी के मन मे प्यार नाह!
रहे हमार ज़िम्मेदारी घर मे केहु उदास ना…Continue
Added by PRADEEP PATEL on October 10, 2011 at 4:16pm — 7 Comments
मुंबई। मशहूर गजल गायक जगजीत सिंह के सोमवार सबेरे 8 बजे निधन हो गइल, ऊ 70 बरिस के रहलन। कुछ दिन पहिले ब्रेन हेमरेज के बाद उनका के मुंबई के लीलावती अस्पताल में भरती करावल गइल रहे, जहँवा उनकर सर्जरी भी कइल गइल रहे।
भोजपुरी समेत कई गो भारतीय भाषा में आपन गायकी के चलते मील के पत्थर साबित हो चुकल जगजीत सिंह के जन्म 8 फरवरी 1941 के राजस्थान के श्री गंगानगर में भइल रहे। पद्मभूषण से सम्मानित…
Added by Admin on October 10, 2011 at 2:14pm — 11 Comments
Added by Anoop Srivastava on October 8, 2011 at 5:16pm — 3 Comments
प्रनाम आ जय भोजपुरी
सांचो हमनी के इतिहास से अतना ना दुर बानी जा आ बेसी देखी त अपने इतिहास से ! बीर बांकुडा भोजपुरिया माटी के शान कुंवर सिंह के बारे मे अबहियो हमनी के लगे जानकारी तनी मनी बा भा अतने भर के बा की 80 साल के बुढ अंग्रेजन के पानी पिआ देले रहे !
उँहा के बारे मे अभी ले जतना हम पढनी ह भा जानकारी जुटवनी ओह मे एगो चीझु जवन हमरा लउकल ह आ अपना के रोकि ना पवनी कि 13 अगस्त 1857 से ले के 22 अपरैल 1858 तक माने नव महीना उँहा के भारत खाति समरपन कई देले रहनी आ…
Added by नबीन भोजपुरिया ( NB ) on October 7, 2011 at 9:30pm — 7 Comments
2012
2011
2010
2009
1999
© 2012 Created by Admin.


text:
मदद:देवनागरी इन्पुट
राउर कम्पयुटर के कुञ्जीपटल (Keyboard) देवनागरी में नईखे त कौनो बात ना, रउआ आपन अंग्रेजी के कुञ्जीपटल से हि भोजपुरी विकिपीडिया पर देवनागरी में भोजपुरी लिख सकत बानी।
भोजपुरी विकिपीडिया पर लिखे खातिर रउआ आपन अंग्रेजी कुंजीपटल के k दबाएब त भोजपुरी विकिपीडिया पर आधा क (क्) आइ आ ka दबाएब त पुरा क (क) आइ।
इ के साथ साथ रउआ के छोटका आ बड़का अंग्रेजी अक्षर के भी ध्यान देवे के पड़ी। यदि रउआ छोटका ए = a आ छोटका एम = m दबाएब त इ "अम्" हो जाई लेकिन अगर छोटका ए = a आ बड़का एम = M दबाएब त इ "अं" हो जाई। यदि कौनो अक्षर में मात्रा जोड़ेके बा त आधा अक्षर के साथ जोड़ब। जैसे ke = के, kae = कए।
am = अम्
aM = अं
ta = त
Ta = ट
देवनागरी इन्पुट अक्षर:
ज्यादा जानकारी खातिर इ पढ़ीं हिन्दी विकिपीडिया पर


text:
झारखंड में 27 नवंबर से 24 दिसंबर तक पंचायत चुनाव के दौरान नक्सली हमला के आशंका से इंकार ना कइल जा सकेला। सुरक्षा बलन के भी एही हिसाब से तैयारी करे के होई। राज्य के संवेदनशील इलाकन के अलावा दूसरा राज्यन (बिहार, उड़ीसा, पश्चिम बंगाल) से सटल सीमावर्ती इलाका में भी नक्सलियन के खिलाफ अभियान चलाये के पडी, जवना खातिर झारखंड अभिये से तैयारी शुरू कइ देले बाटे।
सीआरपीएफ के स्पेशल डीजी सुभाष जोशी के झारखंड दौरा के बाद नक्सलियन के खिलाफ अभियान के रणनीति तैयार हो चुकल बा। कहे खातिर त जोशी जवानन के हौसला बढ़ाये आइल रहलन, लेकिन वास्तव में ऊ बड़हन अभियान के तैयारी खातिर आइल रहलन। संभव बा कि झारखंड में छठ के बाद कवनो बड़ा अभियान शुरू हो जाव।


text:
रात डेढ बजे के करीब भइल एह घटना के बाद एह मार्ग पर ट्रेन के परिचालन पूरा तरह से बंद कइ दिहल गइल बा, आ बचाव-कार्य युद्ध-स्तर पर जारी बा। अभी तक करीब 75 लोगन के शव निकालल जा चुकल बा, जबकि 100 से ज्यादा घायलन के खडगपुर के एगो अस्पताल में भर्ती करावल गइल बाटे। अभी भी मलवा में करीब 150 से बेसी लोगन के फंसल होखला के आशंका व्यक्त कइल जा रहल बाटे।
सरकार द्वारा एह घटना में मारल गइल लोग खातिर पांच-पांच लाख आ घायलन खातिर एक-एक लाख रुपया के मुआवजा के ऐलान कइल गइल बाटे। रेल मंत्री ममता बनर्जी दुर्घटना-स्थल पत पहुंचे खातिर निकल चुकल बाडी।
एहिजा ई बतावल जरुरी बा कि खडगपुर से टाटानगर के बीच के ई रेलमार्ग हमेशा नक्सलियन के निशाने पर रहल बा। दू साल पहिले एही मार्ग पर एगो लोकल ट्रेन के नक्सली 2-3 घंटा ले अपहरण कइ के रखले रहले सन, ओकरा बाद करीब छह महीना पहिले एही मार्ग पर राजधानी एक्सप्रेस पर भी हमला भइल रहे। अउर त अउर, अभी 10 दिन पहिले एही मार्ग पर स्टील एक्सप्रेस के रोके के कोशिश कइल गइल रहे, आ जब ड्राइवर खतरा के भाँपते हुये ट्रेन के रफ्तार तेज कर के आगे निकले लागल, त ट्रेन पर कई राउंड गोली चलावल गइल रहे।
खाली 10 दिन के भीतर भइल एह दूसरा वारदात से इ लागता कि प्रशासन पिछला वारदात से कवनो सबक ना सिखले रहे, आ रेल-यात्रियन के सुरक्षा खातिर कवनो इंतजाम ना कइल गइल रहे। आखिर एह लेखां कब तक नक्सली हमला करत रहिहें सन, आ सरकार ओहनी से वार्ता के पेशकस करत रही? आखिर जब श्रीलंका जइसन एगो छोट देश अपना इहाँ से लिट्टे जइसन ताकतवर आतंकवादी संगठन के सफाया कर सकेला, त भारत काहें ना? आखिर कब ले आम आदमी के एही लेखां मरे खातिर छोड दी सरकार? कब ले एही लेखां हाथ-पे-हाथ धर के बइठल रही सरकार? मुआवजा के घोषणा से आम आदमी के कवनो भला ना होई, बल्कि जब ले एक के बदले दस नक्सलियन के मारे के निति पर अमल ना शुरु होई, तब ले आम आदमी के दिल के ठंढक ना पहुँची। अब सेना के लडाई में उतारे के वक्त आ गइल बा।


text:
उनकर हत्या के सूचना मिलला के बाद भोजपुर जिला में लोग सड़कन पर आ गइल, अउर तोड़फोड़ आ आगजनी के दौर शुरु हो गइल। प्रशासन के हालात पर नियंत्रण करे खातिर कर्फ्यू लगाये के पड़ल, अउर आरा में सीआरपीएफ तैनात कइ दिहल गइल बाटे। पूरा बिहार में, अउर खास कइ के मध्य बिहार के में विशेष सतर्कता बरतल जा रहल बाटे। घटना के बाद कई घंटा ले उत्तेजित समर्थक लोग मुखिया के शव ना उठाये दिहल। आरा के कतिरा थाना क्षेत्र में, जहंवा पर मुखिया के हत्या भइल, ओहिजा एगो छात्रावास में आग लगा दिहल गइल। एकरा अलावा सर्किट हाउस में भी आगजनी अउर तोड़फोड़ कइल गइल। कई गो सरकारी कार्यालयन में तोड़फोड़ के भी खबर आ रहल बाटे। हत्या के बाद जब पुलिस अधीक्षक एमआर नायक अउर सिटी डीएसपी जीएम कुमार मौका-ए-वारदात पर पहुंचल लोग, त ओह लोगन के भीड़ के आक्रोश के सामना करे के पड़ल। पुलिस पर पथराव भी भइल, अउर एसपी के ओहिजा से दउडा के भगा दिहल गइल। एही दौरान आरा के नजदीक पटना आ रही राजधानी एक्सप्रेस पर कुछ उपद्रवी लोग पथराव कइ के ओकर शीशा तूर दिहल। एह घटना में केहु के घायल भइला के कवनो सूचना नइखे।
रणवीर सेना के समर्थक लोग एहिजा कृषि भवन, आरा में बीडीओ के ऑफिस अउर रेलवे स्टेशन में तोड़फोड़ अउर आगजनी कइल। आरा डेयरी के चार गो गाड़ियन के फूंक दिहल गइल। रणवीर सेना के प्रवक्ता अजय सिंह के कह्नाम बा कि संगठन के समर्थक औरंगाबाद, सासाराम, जहानाबाद, अरवल अउर गया के लोग आज (शनिचर के) आरा में जुटिहें, जहंवा आगे के रणनीति तय कइल जाई।
हत्या के पीछे जेडीयू विधायक?
शुरू में अइसन चर्चा रहे कि रणवीर सेना प्रमुख ब्रह्मेश्वर मुखिया के हत्या के पीछे नक्सलियन के हाथ हो सकेला। लेकिन, एगो न्यूज चैनल के अनुसार ब्रह्मेश्वर मुखिया के परिवारवाला लोग एह घटना के पीछे जेडीयू विधायक सुनील पांडे के हाथ बतवले बा। पुलिस अब एह ऐंगल से भी मामला के जांच कइ रहल बिया। मौका पर पहुंचल भाजपा विधायक संजय टाइगर अउर जदयू विधायक सुनील पांडेय के ओहिजा भी लोगन के गुस्सा के सामना करे के पडल। स्थिति पर काबू पावे खातिर पुलिस के आंसू गैस छोड़ला के अलावा दो-तीन चक्र हवाई फायरिंग भी करे के पड़ल।
सीबीआइ जांच के मांग
बिहार के पूर्व मुख्यमंत्री अउर आरजेडी चीफ लालू प्रसाद यादव अउर लोजपा के अध्यक्ष रामविलास पासवान एह हत्या की निंदा करत एह घटना के सीबीआइ से जांच कराये के मांग कइले बा लोग। बीजेपी के प्रदेश अध्यक्ष सी.पी. ठाकुर भी एह मामला के सीबीआई जांच कइ के हत्यारन के जल्द गिरफ्तारी के मांग कइले बाडन। दिल्ली में पार्टी प्रवक्ता मुख्तार अब्बास नकवी भी सिंह के हत्या के उचित एजेंसी से जांच करवाये के मांग कइलन। कांग्रेस भी एह मामला के जांच सीबीआई के सौंपे के मांग कइले बिया।
डीजीपी से उलझल समर्थक लोग
हत्या के बाद रणवीर सेना के सैकड़न गो समर्थक मौका पर जुट गइलन। हिंसा भड़क गइल, अउर पांच गो गाडी जरा दिहल गइल। राजधानी एक्सप्रेस पर पथराव भी भइल। मौका पर पहुंचल बिहार के डीजीपी अभयानंद से भी समर्थक लोग उलझे के कोशिश कइल। एसपी के दउरा दिहल गइल। जिला में जुलूस भी निकालल गइल।
आरा में कर्फ्यू लगावल गइल
ब्रह्मेश्वर मुखिया के हत्या के बाद आरा में उनकर समर्थक भड़क उठल बाडे, अउर भोजपुर समेत मध्य बिहार के कई जिला में जबर्दस्त तनाव बाटे। आरा में धारा 144 लगा के उपद्रव करे वालन के देखते ही गोली मारे के आदेश दे दिहल गइल बाटे। औरंगाबाद, सासाराम समेत मध्य बिहार के कई जिलन में अतिरिक्त सुरक्षा बल तैनात कइल गइल बाटे।
नीतीश कइलन शांति के अपील
एह घटना के बाद मुख्यमंत्री नीतीश कुमार तनाव अउर उपद्रव के माहौल में भोजपुर के लोगन से शांति अउर सौहार्द बना के राखे के अपील कइलन। नीतीश अपना सेवा यात्रा का सिलसिला में आज भागलपुर में बाडन।
के रहलन ब्रह्मेश्वर सिंह?
ब्रह्मेश्वर सिंह उर्फ ब्रह्मेश्वर मुखिया बिहार में नक्सली संगठनन अउर बड़ किसानन के खूनी संघर्ष के इतिहास के एगो बड़हन नांव रहलन। भोजपुर के खोपिरा गांव के रहे वाला मुखिया बिहार में नक्सली संगठनों के खिलाफ 1994 में रणवीर सेना के गठन कइलन। रणवीर सेना अउर नक्सलियन के बीच कई गो नरसंहार भइल। लक्ष्मणपुर बाथे नरसंहार एह में सबसे बड़ मानल जाला। ऊंच जाति के 37 लोगन के हत्या के जवाब में दिसंबर 1997 में कइल गइल एह नरसंहार में 58 दलितन के हत्या कइ दिहल गइल रहे। एह में ब्रह्मेश्वर के मुख्य अभियुक्त मानल गइल रहे।
नक्सलवाद के जवाब में बनल रहे रणवीर सेना
बिहार में नक्सलियों के आतंक से निपटे खातिर नब्बे के दशक में बरमेश्वर मुखिया रणवीर सेना के गठन कइलन। एह निजी सेना पर कई नरसंहार के आरोप बाटे। एह में लक्ष्मणपुर बाथे, मियांपुर अउर बथानीटोला के नरसंहार काफी चर्चित रहल। सन 1994 से लेके 2002 के बीच करीब 277 लोगन के हत्या के 26 मामलन के मुख्य आरोपी मुखिया के सबूतन के अभाव के चलते जुलाई, 2011 में अदालत से जमानत मिल गइल। ऊ करीब नौ साल ले जेल में रहलन।


text:
भोजपुरी लोकगीतन के पर्याय बन चुकल भरत शर्मा ब्यास के पद्मश्री देवे के माँग उठावत अखिल विश्व भोजपुरी विकास मंच के महामंत्री श्री प्रदीप कुमार सिंह कहलन कि - "भोजपुरी भाषा अउर संस्कृति खातिर आपन पूरा जीवन लगा चुकल भरत शर्मा जी एह सम्मान के हकदार बानी, अउर भोजपुरी थाती, माटी अउर समाज के प्रति उनकर योगदान के देखला के बाद हमनी का भारत सरकार से माँग कर तानी जा कि उहाँ के पद्मश्री सम्मान से नवाजल जाव।"
का कह तिया भोजपुरी फिल्म इंडस्ट्री ?
संस्था द्वारा एह माँग के उठवला के तुरंत बाद देश-विदेश से भरत शर्मा ब्यास के समर्थन में आवाज उठ रहल बाटे। सशक्त भोजपुरी अभिनेता, अउर भोजपुरी फिल्म इंडस्ट्री में 35 साल गुजार चुकल कुणाल सिंह एह माँग के पुरजोर समर्थन करत कहलन कि “ई बहुत ही स्वाभाविक माँग बा। अश्लीलता के एह दौर में भोजपुरी गीत-संगीत के प्रतिष्ठा बचा के राखे वाला अकेला गायक के पद्मश्री सम्मान मिलला से पूरा भोजपुरिया समाज गौरवांवित हो जाई।“
कुणाल सिंह के समर्थन करत भोजपुरी अभिनेता रवि किशन एह मुद्दा पे खुल के भरत शर्मा ब्यास के वकालत करत कहलन कि – “भरत जी पद्मश्री सम्मान के हकदार बानी, अउर उनका के अगर ई सम्मान मिली, त ई भोजपुरी फिल्म इंडस्ट्री खातिर भी ई एगो बडहन सम्मान होई।“
प्रसिद्ध भोजपुरी अभिनेता अउर गायक मनोज तिवारी मृदुल कहलन कि – “हम निजी तौर पर पर भरत जी के बहुत सम्मान करेनी, अउर भोजपुरी गीत-संगीत के क्षेत्र में उनकर योगदान के अनदेखी ना कइल जा सकेला। भरत जी के अगर पद्मश्री सम्मान मिलता, त ई भोजपुरी संगीत जगत खातिर ई एगो बडहन उपलब्धि कहाई।“
भरत शर्मा ब्यास के पद्मश्री देवे के माँग पर कई हिस्सा में बँटल भोजपुरी फिल्म इंडस्ट्री में लगभग हर कलाकर एकमत बा। भोजपुरी गायक अउर अभिनेता दिनेशलाल यादव निरहुआ के अनुसार – “जब से हमनी का होश संभरले बानी जा, भरत भइया के गाना सुन के भोजपुरी गीत-संगीत के गहराई सीख रहल बानी जा। अगर भरत जी के पद्मश्री सम्मान मिलता, त ई भोजपुरी खातिर अपने आप में एगो बडहन सम्मान होई।“
भोजपुरी के कुल्ह संस्था के मिलल समर्थन
भोजपुरिया समाज के एह माँग पर भोजपुरी के लगभग हर संस्था खुल के समर्थन दे रहल बाडी सन। विश्व भोजपुरी सम्मेलन के अंतर्राष्ट्रीय महासचिव डा. अरुणेश नीरन के कहनाम बा कि – “भारत सरकार के चाहीं कि भरत शर्मा ब्यास जइसन शख्सियत के पद्मश्री या फिर ओह स्तर के कवनो राष्ट्रीय सम्मान देव। भोजपुरी गीत-संगीत के विकास में आपन पूरा जीवन लगा चुकल भरत शर्मा जी के अइसन सम्मान मिलला पर ऊ सम्मान खुद के सम्मानित महसुस करी।“
देश के राजधानी नई दिल्ली स्थित भोजपुरी समाज के अध्यक्ष श्री अजीत दूबे एह बात पर आश्चर्य जतावत कहलन कि “एह से बढ के अजीब बात कुछ ना हो सकेला कि 20 करोड से बेसी लोगन के आवाज के केंद्र सरकार अनदेखी कइ रहल बिया। दिल्ली अउर दिल्ली के बाहर अलग-अलग मंच से हम पिछला 5-6 साल से लगातार ई माँग उठा रहल बानी, अउर हम ही ना, बल्कि भोजपुरिया समाज के हर एक व्यक्ति ई चाहता कि भरत शर्मा ब्यास जइसन माटी से जुडल गायकन के पद्मश्री सम्मान मिलो।“
दिल्ली में जंतर-मंतर से लेके कई गो अन्य मंच पर सक्रिय पूर्वांचल एकता मंच के अध्यक्ष श्री शिवाजी सिंह भरत शर्मा के समर्थन खातिर कवनो हद ले लडाई लडे खातिर तैयार बाडन - “हम त बहुत पहिले से ई माँग कइ रहल बानी, अउर हमनी का एह दिशा में हर संभव प्रयास कइ रहल बानी जा, अउर एह माँग पर समाज के एकजुट होखे के पडी, तबे सरकार चेती। हम चाहेब कि भोजपुरी समाज का ओर से सबसे पहिले भरत जी के पद्मश्री सम्मान मिलो, अउर ओकरा बाद मनोज तिवारी समेत हर ओह व्यक्ति के ई सम्मान मिलो, जे एकर हकदार बा।“
भोजपुरी साहित्यकारन खातिर काम कइ रहल देश के सबसे बडहन संस्था अखिल भारतीय भोजपुरी साहित्य सम्मेलन के महामंत्री डा. गुरुचरण सिंह एह दिशा में हो रहल देरी से खासा ब्यथित दिखलन। उनकर कहनाम बा कि “भोजपुरी गीत-संगीत, शास्त्रीय गीत-संगीत अउर खास कइ के पारंपरिक गीत-संगीत के क्षेत्र में भरत शर्मा जी के योगदान अतूलनीय बा, अउर उनका के अगर पद्मश्री सम्मान मिलता, त एह से समाज पर सकारात्मक प्रभाव पडी। अउर एह से अश्लीलता पर लगाम लगाये में भी मदद मिली।“
भोजपुरी संगीत इंडस्ट्री भी एकजुट
वरिष्ठ भोजपुरी गीतकार आ संगीतकार अशोक कुमार ‘दीप’ एह सम्मान खातिर भरत शर्मा ब्यास के नाम पर बनल सहमति से खासा प्रभावित दिखलन – “भरत जी पद्मश्री सम्मान खातिर हर तरह से हकदार बानी। भरत जी के नांव एगो अइसन गायक का तौर पर लिहल जा सकेला, जे माटी से जुडल भोजपुरी गीत-संगीत के एगो अइसन उँचाई पर ले गइलन, जेकर कवनो तूलना संभव नइखे। “भोजपुरी फोक” के दुनिया भर में प्रचारित करे वाला एह शख्सियत के अगर ई सम्मान मिलता, त एह से भोजपुरिया समाज में अश्लीलता के खिलाफ एगो नया लडाई के आगाज होई।“
अश्लीलता के घोर विरोधी गायिका देवी एह मुद्दा पर भोजपुरिया डॉट कॉम से खास बातचीत में कहली कि - "हमनी का बचपन से भरत शर्मा जी के गीत सुनत आ रहल बानी, अउर उहाँ का निश्चित रुप से एह तरह के सम्मान खातिर हकदार बानी। भोजपुरी लोक गायकी में भरत जी आवाज अउर उनकर अंदाज के कवनो जबाब नइखे। अगर जरुरत पडी त हम खुद एह दिशा में आवाज उठायेब।"
प्रसिद्ध भोजपुरी गायक गोपाल राय एह खबर के सुनते साथ काफी भावुक हो गइलन – “आखिर भरत शर्मा के छोड के भोजपुरी में अउर के ओह लायक बा? ई भोजपुरी के दुर्भाग्य बा कि भरत भइया के अब ले पद्मश्री सम्मान ना मिलल। हमरा हिसाब से ई बहुत पहिले मिल जाये के चाहत रहे।“
भोजपुरी गायक विष्णु ओझा एह माँग पर आपन सहमति जतावत कहलन कि – “भोजपुरी खातिर पूर्ण रुप से समर्पित भरत शर्मा जी के पद्मश्री सम्मान मिलला पर भोजपुरिया समाज के नवहा लोगन में सकारात्मक संदेश जाई, अउर ऊ लोग अपना भाषा अउर संस्कृति पर गर्व के अनुभव करी।“
वइसे भरत शर्मा के पद्मश्री देवे के ई माँग खाली भारते भर में सीमित नइखे। एह माँग के समर्थन में देश-विदेश में लोग एकजुट हो रहल बाटे। भोजपुरी गीत-संगीत में फइल रहल अश्लीलता के धुर विरोधी अउर इंटरनेट पर भोजपुरी के सजग सिपाही श्री नवीन भोजपुरिया (दुबई) एह माँग के सुनते साथ उछल पडलन – “भरत शर्मा जी भोजपुरिया समाज के गीत-संगीत, परंपरा, संस्कार अउर सम्मान के रीढ के हड्डी के खाद-पानी दे रहल बानी। अगर भरत शर्मा जी के पद्मश्री सम्मान मिलता, त ई भोजपुरिया समाज के सम्मान होई, ओह करोडन लोगन के सम्मान होई, जे ई भाषा बोलेला, जे भोजपुरिया संस्कृति के जियेला।“
अंत में, भोजपुरी गीतन के भीष्म-पितामह भरत शर्मा ब्यास के एह सम्मान के प्रति दावेदारी के भोजपुरिया डॉट कॉम अउर जय भोजपुरी परिवार समर्थन करता, अउर हमनी का सरकार से माँग करब जा, कि जनता के भावना के सम्मान करत भरत शर्मा ब्यास के यथाशीघ्र पद्मश्री सम्मान दिहल जाव।